
MONATA REVUO DE ESPERANTISTA MOVADO EN POLUJO 
KAJ EKSTERLANDE. 


ESPERANTYSTA POLSKI 


MIESIECZNY PRZEGLAD RUCHU ESPERANCKIEGO W POLSCE 

| WRZE RO | 


LA BUDAPESTA KONGRESO 
INTERNACIA. 


Cm i ne devas forgesi, ke antaŭ preskaŭ cent jaroj en Bu- 
$H dapesto estis de Gralo Stefano Szechenyi, la fondinto 
~a de la Hungara Scienca Akademio profetita la eltrovo 
de unu, por ĉiuj nacioj komprenebla, artefarita, lingvo. 
Do estas tute pravigita la propono starigi por la me- 
moro de tiu granda hungaro la memortabulon kiu ĵus efektiviĝis. 
Li ĉiam celis pli grandan kulturon kaj disvolvigon por sia patrolando 
kaj estis unu el plej noblaj kaj kulteremaj grandaj patriotoj. Li inter 
aliaj grandioze faritaj verkoj unuigis la urbojn Buda kaj Pest kreinte 
unuan ŝtonponton inter du urboj. Ĉu li antaŭvidis ankaŭ tiom necesan 
unuigon de popoloj de la Eŭropo, pri kio oni jam tiom multe hodiaŭ 
parolas? 

Mi vidis Buda Peston antaŭ jam kvardek jaroj. Jam tiutempe 
la urbo estis vere impona. Post miaj grandaj vojaĝoj lastatempe fa- 
ritaj mi preferus iomete resti hejme kaj kolekti — ordigi grandan 
materialon kiun mi alportis pri Brazila vivo, sed Budapesta kongreso 
eslis tro alloga por ke mi restu. Do mi decidis fari tiun ekskurson, 
des pli volonte, ke la urbo Wien estis survoje, preparante malferman 
feston de la Zamenhofa Muzeo. 


LA ANTAUKONGRESO EN WIEN. 


Estis vere unika okazintaĵo por ni Esperantistoj, ke tiom grava 
persono, la Prezidanto de la Ŝtato bonvolis honorigi nin persone inaŭ- 
gurante la Muzeon. Vere granda kaj grava propagando. 


Solena inaŭguro de la Esperanto Muzeo Internacia la I-an de 
aŭgusto sekvis post la aŭdienca akcepto de eminentuloj Esperantistaj 
en la palaco de Ballhaus. Prezidanto de la Aŭstria Respubliko s-ro 
Wilhelm Miklas kun ministroj ka altranguloj ĉeestis la inaŭguron, en 
la bela salonego tle la Nacia Biblioteko. Alparolis kaj salutis ĉeestan- 
tojn la Direktoro de la Biblioteko. Poste parolis, plej merita samide- 
ano, s-ro Hugo Steiner, kies laboroj kaj klopodoj por la Muzeo restos 


98 


por ĉiam neforgeseblaj. Estas menciinde, ke li estis honorigita per la 
titolo de registara konsilanto. D-ro Sos estis unu el plej malavaraj do- 
nacintoj oferinte al la Muzeo la bibliotekon enhavantan 700 librojn. 
Sekvis ankaŭ malavara donaco de altŝatata pioniro de Esperanto sa- 
mideano Prof. Schade, kaj multaj aliaj. Ĉiuj Espertantistoj devas de 
nun kompletigi la Muzeon laŭ siaj fortoj. 

Antaŭ la inaŭguro de la muzeo la 31-an de aŭgusto estis aran- 
gita de nia pola samideano d-ro Robin el Warszawa kune kun kelkaj 
vienanoj la kunveno de Tutmonda Esp. Kuracista Asocio. Ĝi okazis 
en la salono de la Ĝenerala Malsanulejo. Malfermis s-ro d-ro Sos nia 
delonge konata meritplena samideano. Dum la vigla diskutado parto- 
prenis tre lerte s-ro d-ro Sianozecki el Katowice. Tre instrua kaj in- 
teresa estis la prelego de Prof, Neuburger, bedaŭrinde ne en espe- 
ranto. Ni vizitis tre interesan Medicinan Muzeon de s-ro prof. Neu- 
burger, kie ni vidis la bildojn de multaj eminentaj kuracistoj. La man- 
kantan bildon de pola profesoro Chałubiński mi sendis antaŭ kelkaj 
tagoj al la dirita muzeo. 

Al Budapest ni faris agrablegan traveturon de la Danubo per- 
ŝipe. La vetero estis dum preskaŭ tuta tempo klara, iomete nur de 
tempo al tempo nubema. La barometro antaŭdiris iun ajn ŝanĝon, pro 
tio mi estis suspektema kaj ne sidiĝis sur la malkovrita parto de la 
ŝipo. Post unu horo pluvis terure kaj ĉiuj forkuris de la supra parto 
malsupren en la kabinojn severe malsekiĝintaj. Sed post kelkaj minu- 
toj ree ni sidis sub la sunradioj kaj babilis. 
| Tiu kiu opinias, ke la Danubo estas blua treege eraras. Mi jam 

delonge konas la Danubon, neniam tamen vidis gin blua. Tio ne mal- 

helpas, ke la vojago sur la Danubo estas tre agrabla kaj rekomen- 
dinda precipe somere, kiam en la vagonaro la temperaturo estas ne 
tolerebla. 

Alproksimigante al Buda-Pest ni haltis kelkan tempon apud la 
Esztergom baziliko: malnova belega tre interesa arhitektura konstru- 
ajo. Mi bedaŭris ne povante pli detale ĝin pririgardi. Sekvas Viŝe- 
hrad, al kiu ni poste revenos dum la ekskurso. Jam fariĝis nokto, 
kiam ni alvenis Budapeston. Mi facile trovis bonan ne multe kostan 
hotelon kaj bone dormis, ne partopreninte la interkonatigan vespe- 
ron. Oni ne povas diri ke esperanto estas tre disvastigita en Hunga- 
rujo, oni multe parolas germane, malmulte france. 

La 3-an de aŭgusto s-ro d-ro Georgo Lukas, eksministro por 
kulto kaj publika instruado malfermis la Someran Universitaton. Li 
parolis esperantlingve kaj konstatis, ke tiu-ĉi lingvo estas la plej per- 
fekta solvo. Li diris ankaŭ, ke la lingvo internacia servas al la reci- 
proka interkompreno de la diverslingvaj nacioj kaj popoloj: nur en 
paca tempo seriozaj interrilatoj estas eblaj kaj povas kreski artoj kaj 
sciencoj, al kio servas nia somera universitato. La pacifismo ne estas 
kontraŭa al la ideo de patriotismo, sed kompletigas ĝin. Ĝi signifas 
universalan homamon. Kiu vere amas sian patrujon ne povas malami 
aliajn. La someraj universitataj prelegoj akcelas, ke eminentuloj de la 
scienco liberiĝu el la baroj de la diverslingveco por la diversnacia 
aŭdantaro. 

Budapesto estas la kvina stacio post la jam okazintaj en Gene- 
vo, Edinburgo, Dancigo kaj Antverpeno. D-ro L. Lorand vicprezidan- 

to, anstataŭante dum la foresto la honoran Rektoron prof. Kiss, pre- 
zidas. Prof. Kanuto faras interesan prelegon pri la Historio de la Jur- 
medicino. Sekvantan tagon parolas tre interese s-roj Tórer kaj Beh- 
rendt pri la televido kaj pri la longdistancaj kabloj. Ambaù meritas 
detalan priskribon en Scienca Revuo. Kiel prorektoro funkciis prof. 
O. Bujwid. 

La malferma kunsido okazis en la belega palaco de la Reduto 
(Vigado) unu el plej belaj konstruaĵoj, kiun ni esperantistoj ĝis nun 
povis disponi. Estas necese rimarki, ke Budapesto en tiu rilato estis 
plej gastema el ĉiuj aliaj ĝis nun nin gastintaj urboj. Vere ni devas 
konstati, ke Budapesto komprenis indecon de la mondlingvo. Rako- 
czi marso sonis en tiu grandioza salonego tute speciale triumfe, dum 
la junaj skoltoj staras antaŭ la podio kun esperantaj kaj hungaraj fla- 
goj formante longan ŝpaliron. Skoltoj parolis esp. sufiĉe bone kaj estis 
tre helpemaj al la esperantistaro dum la tuta Kongreso. Hungara hi- 
mno post la Rakoczi marŝo vole ne vole memorigis al ni kruelan post- 
militan sorton de Hungarujo. 

S-ro Schoofs, la prezidinto de la pasinta Kongreso proponis kiel 
prezidanton s-ron prof. I. de Michalik, vicprezidantojn: d-ron Lorand, 
Carlos Domingues (Brazilo), Boutwood (Anglujo), kolonelon Silve- 
striev (Bulgarujo), Gueritte (Francujo), Behrendt (Germanujo), Ĉen 
(Ĉinujo), Sakurata (Japanujo), D-ron Fel. Zamenhof (Polujo), Princon 
Carlo (Svedujo), Ĝen. Sekretar.: R. Kreutz kaj P. Tolnai, Sekreta- 
riojn: Balkanyi, A. Tolnai; Vicsekr.: S-inon E. Benczen-Szekely; Asi- 
stantojn: J. Baghy, L. Kokeny, Kovats, Szasz, Zoldy. 

Prezidanto Michalik salutis la ĉeestantaron je la nomo de la 
LKK. Tuj poste eksonis la Esper. himno, kaj la jam de longe konata 
nia esperanta poeto Julio Baghy, deklamis sian belan, protundsentan 
poemon: 


AL NOVA BORDO. 


Post himnoflugo la orgen' silentas, 

sed koraj kordoj vibras plu solene... 
Pri vojkomenco rememor' legendas, 
Espero pri l' eslont' nin regas plene. 
Post jara drivo por ripoz' rigardo 

jen nia ŝip' atingis novan bordon... 
Okuloj brilas, flirtas la standardo, 

kun Nova Sent' ni petas novan forton: 


Ho Amo, vin ni vokas al la koro! 

Nin superombru via bena graco 

dum inspiritaj horoj de l' laboro, 

dum la semad' de l' intergenta paco! 
Sub sunkareso la semaĵo ĝermas... 

Vi, nia sun', karesu koran humon! 

La varmon ni en ni dankplene fermas 
por havi fruktojn: Belon, Bonon, Lumon. 


Post halt' momenta kaj labor finita 
ekiru nia ŝip' al nova bordo... 

Tra ondoj, super rifoj sago spita 
direktu ĝin al certa bona sorto! 
Okuloj brilu, flirtu la standardo, 
favora vento ŝvelu ĝian velon, 
admonu nin konstante kora ardo: 
Gefratoj, ni atingos nian celon! 

Malferma kunsido estas ĉiam plej valora momento el ĉiuj aliaj 
de la esp. Kongresoj. Sed niaj hungaraj samideanoj preparis por ni 
ĉiuj novajn, neniam forgeseblajn mirindaĵojn, kiuj restos en nia me- 
moro, ĉiam dankema por la vere kora sentemo hungara. 

Post la parolado de la oficiala delegito de la hungara Registaro 
s-o ministr. konsilanto barono Kazy, sekvis la salutparolo de s-ro vic- 
urbestro d-ro Berczely. En la nomo de virinoj hungaraj salutis espe- 
rantlingve s-ino Réthey: „kun la sincera amo de mia virina koro mi 
salutas vin, antaŭ ĉio la virinojn, kiuj estas destinitaj al flegado de 
l amo. Forgesu la malbonon diritan pri Hungarujo, memoru nur 
bonon!" 

Sekvas salutparoloj de la reprezentantoj de eksterlandaj regi- 
staroj. Unuavice nia ŝatata samideano el Brazilo s-ro Carlos Domin- 
gues, komparas sian grandegan brazilan riveron, Amazonon kun la 
Esperanto-movado. Ni ne citos ĉiujn parolintojn, sed mencios kelkajn 
ekz. ĉiam spiritan samid. Isbritcker, kiu rakontis la anekdoton pri la 
rego Karlo V-a. Ne al ĉiuj ĉeestantoj eble plaĉis la anekdoto, sed gi 
ne estis la opinio de s-o Isb. sed de la tiama Imperiestro. Li diris, ke 
laŭ la eldiro de la rego, „hispane oni parolu al dio; itale al artistoj; 
angle al anseroj; germane al soldatoj; hungare al ĉevaloj; ĉeĥe al dia- 
blo. Se tiu reĝo ankoraŭ vivus, li dirus sendube, ke esperanton oni 
parolu al prudentaj homoj. Budapest estas nuna ĉefa urbo de Espe- 
rantujo, kie la suno ne subiras, kiel en la regno de tiu hispana reĝo". 
Por Usona ŝtato Michigan parolis s. Jaffe, speciale por tio delegita. 
Sekvis la salutparoladoj de la naciaj delegitoj el 30 diversaj landoj. 
En la nomo de Pollando salutis Prof. Bujwid, kiu ankaŭ parolis en la 
nomo de la ĉeestanta reprezentanto de la pola ministerio de la poŝtoj 
kaj telegrafoj. Ministro Boerner estas tre simpatiema al esperanta 
movado de ILEPTO. 

La saman tagon okazis kelkaj kongresoj specialaj: blinduloj, 
ILEPTO, Paneŭropo. 

Dimanĉe 4-an de aŭgusto S-ino Isbrucker inaŭguris la standar- 
don de la Hungara esper. Societo. „Kun la interna ideo, staras aŭ ta- 
las nia movado. La Standardo instigos al vi, novan forton por la espe- 
ranto movado". 

S-ro Merchant, prezidanto de ICK malkovris la tabulon por la 
memoro de la grafo Szechenyi. Posttagmeze okazis por invititaj per- 
sonoj (korespondantoj de ICK) tekunveno en hotelo Continental, 
aranĝita de nia ŝatata prezidanto s-ro Merchant. Vespere okazis ko- 
stumbalo kaj estis elektita Miss Esperanto, estona blondulino, Vero- 
nika Eksta, loĝanta en Tallin. Okazis kelkaj tre interesaj naciaj dan- 
coj. S-ro Fel. Zam. faris himnon al la Miss esper., kiun jam konas la 
legantoj de Pola Esperantisto (n-ro 7-a). 

Ĉu inter tiom da amuzaĵoj mi ne forgesis paroli pri la laborkun- 
sidoj: Lundon la 5-an de aŭg. parolis nia samideano L. Krysta pri vere 
grava temo: Elparolado de Esperanto. En la vigla diskutado partopre- 
nis inter aliaj: Lydja Zamenhof, Warden, Jung, Kreutz, Isbriicker, 
Behrendt. Pri Radio kaj parolanta filmo parolis inter aliaj ankaŭ Ly- 
dja Zamenhof. F-ino Glaser prezentas s-inon Uppman kaj f-inon Sol- 
lander premitajn okaze de speciala esperanta kurso en Berlin. 

Mi devas priparoli ĉi-tie vere kortuŝan ceremonion por la me- 
morigo de la prelato Giesswein, kiu okazis antaŭtagmeze ĉe la tombo 
de tiu konata de ni kaj altŝatata samideano. Ni ĉiuj partoprenintoj je 
la oka Kongreso en Krakow memoras gaje aspektan, belan vizaĝon 
de la persono de altvalora interna kulturo kaj vere homarana sento. 
En la nomo de polaj samideanoj prof. O. Bujwid almetante florkro- 
non elparolis mallonge kelkajn memorvortojn. Oni proponis starigi 
la monumenton sur la tombo kaj oni faros monkolekton (ankaŭ en la 


Redakcio de Pola Esp-o Kraków). 


Pri la kursoj de s-ro Andreo Ĉe parolas aliloke la partoprenan- 
tino f-ino Weinstein. Ni devas ankoraŭ mencii treege interesan spe- 
ciale por poloj, ekskurson al Viŝehrad sur la Danubo. Tie estas me- 
mortabulo pri la forveturo de la Hedvigo (Jadwiga) pola reĝino, fili- 
no de la Ludoviko, hungara reĝo, al Krakow en la jaro 1383. Imponaj 
estas la restaĵoj ĝis nun bone konservataj de la kastelo, ejo de tiom 
gravaj rilatoj de polaj kaj hungaraj reĝoj. 

Oni ne povas preterpasi ankoraŭ la kunvenon de la Intern. 
Scienca As. Esp., kiu okazis sub la organizo de s-ro prof. d-ro Gyula 
Rakusz. Oni decidis eldoni kiel eble plej baldaŭ, la antaŭ la milito 
tiel bone prosperintan Sciencan Revuon. Pri la detaloj ni parolos poste. 

La teatra prezentado en la Budapesta teatro kaj la koncerto de 
Blinduloj en la muzika Akademio devas esti aliloke priparolotaj. 

En la nuna numero oni trovos multajn detalajn priskribon de la 
Kongreso kiuj pruvas pri valoraj memoraĵoj de ni elportitaj el tiu be- 
lega, kultura urbo Budapest. Certe ili restos longe en nia koro kaj 
memoro. O. Bujwid. 


II. POLLANDA KONGRESO 
DE ESPERANTO. 


(Poznań, la 29.—30. VI. 1929). 
Py: Ekspozicio Ĝenerala en Poznan estis sufiĉe forta allogaĵo 


por multaj samideanoj por venigi ilin al la ĉefurbo de Grandpo- 

lujo. Ariĝis en salono de La Universitato esperantistoj el ĉiuj 

partoj de la lando en la nombro ĉirkaŭ 150 personoj. Prof. No- 
wakowski en nomo de la Loka Komitato bonvenigis la ĉeestantojn, 
transdonante la prezidon en la manojn de Prof. Bujwid, kiu malfer- 
mis la kongreson. En la nomo de P. E. Ĝ. salutis la kongreson s-o ĝen. 
sekretario Krzyzankiewicz, kiu deziris sukcesan laboron. 


En la kadroj de la kongreso okazis IV. Konferenco de P. E. D., 
kies laborkunsido okazis posttagmeze de la 29. VI. Partoprenis ĝin 
14 delegitoj de 8 grupoj. Krom ili ĉeestis multaj aŭskultantoj, kiuj kun 
intereso sekvis la raportojn kaj diskuton de la delegitoj. Post raportoj 
de la ĝen. sekretario s-o Alfus pri financa stato kaj laboroj de la 
Ekzekutiva Komitato dum pasinta periodo ekiĝis vigla diskuto pri 
malfortaj flankoj de la organizo kaj kaŭze de tio nesufiĉe sukcesa la- 
boro. En la diskuto partoprenis s-oj: Dratwer, Gerlich, Ŝapiro, d-ro 
Dreher, Lejzerowicz, prof. Nowakowski, Litauer. 

Oni ne akceptis proponon de d-ro Dreher, ke oni proponu al 
I. C. K. aranĝi ĉiun duan jaron Universalan Kongreson kaj intertempe 
landajn kongresojn. 


Oni akceptis la proponon de s-o Litauer, ke la E. K. organizu 
la distriktan movadon. 
Estis akceptita ankaŭ propono de s-o Litauer, ke la Plena Ko- 


mitato konsistu nur el 6—7 personoj kun rajto koopti aliajn necesajn 
personojn. 


Dum balotado estis elektitaj: Prof. Bujwid (prezidanto), prof. 
Nowakowski, prof. Ułaszyn (Poznan), d-ro Czubryński (Garwolin), 
inĝ. Tor, d-ro Dreher, Alfus kaj s-ino Weinsberg (Krakow). 

La dua tago estis destinita por vizitado de la Ekspozicio, kiu fa- 
ris imponan impreson sur la vizitantoj. La tuta tago ne sufiĉis por vi- 
ziti ĝin bone. Tial multaj personoj restis ankoraŭ unu tagon por vidi 
ĉion. Vespere okazis la ferma kunsido de P. E. D. kaj ankaŭ fermo 
de la kongreso. El la diskuto dum tiu ĉi kunsido estas citinda okazigo 
de la Universala Kongreso en Pollando. Estis starigitaj 2 proponoj: 
1) okazigi la Kongreson en la jaro 1937 kiel jubilea, kiun oni principe 
akceptis, akceptante ke la dato estas tro malfrua, 2) okazigi la Uni- 
versalan Kongreson en la jaro 1931, kiun oni akceptis. Oni diskutis 
ankaŭ pri loko de sekvonta landa kongreso, sed la decidon oni lasis 


al la E. K. 


Kun la vortoj: „Ĝis la revido“ oni foriris. 


LA KONKLUDOJ EL STATISTIKO. 


KONGRESA PAROLADO. 


IV arnideano Dietterle faris al ni statistikon de la kuranta 
RIA slalo de nia movado. En 1928 estis 126.508 esperantistoj, 
Oi pri kiuj ni havas fidindan sciigon. Kalkulante tion kom- 

A= “£Z pare kun la loĝantaro de nia lando, oni povus proksimu- 

TR me diri, ke per monda esperantistaro oni povus logatigi 
nian Sosnowiec kun iu proksima urbeto. Ĉu tamen efektive estas nur 
tiom da esperantistoj en la mondo? Verŝajne ne. Ĉar kalkulante laŭ 
la nombro de forvenditaj lernolibroj oni povus diri, ke estis jam kel- 
kaj milionoj da libroj forvenditaj. Sekve, se ni supozus, ke eĉ ne ĉiu 
libreto havus influon, tamen malgraŭ ĉio la cifero de esperantistoj 
estus pli granda, ol la cifero, kiun ricevis nia laborema samideano ger- 
mana. Lia cifero tamen montras certe la plej aktivajn esperantistojn, 
la esperantan eliton. 


Sed ni laŭ tio provu konkludi: post 40 jaroj de la agado ni rice- 
vas fidindan ciferon 126.508. La loĝantaro de nia lando kalkulas pli 
malpli, en rondaj ciferoj 30 milionojn da homoj. Ni forkalkulu de tio 
eble unu trionon da homoj tro junaj, aŭ tro maljunaj aŭ aliaj, je kiuj 
'oni ne povas sin apogi. Restos 20 milionoj. Laŭ la statistiko de nia 
pola ĉefdelegito Jakob Szapiro en Bialystok la 1. de junio 1929 ni 
kalkulis en Polujo 368 membrojn de UEA. Kiom multe da tempo oni 
bezonus nor esperantigi 20 milionojn, eĉ akceptante, ke ne ĉiu espe- 
rantisto estas UEA-ano. 

El tio ni povas klare vidi, ke nia gisnuna sistemo de propogan- 
do atingos neniam la celon esperantigi la homaron, se ni ne ŝanĝos la 
ĝisnunan taktikon aldonante al ĝi la novan: la agadon pere de la re- 
gistaro enkondukanta kiel devigan lernobjekton esperanton en la 
lernejoj. 

Longaj estis tiuj-ĉi penadoj de 1922 jaro, kiam mi unuafoje pro- 
ponis, ke la ŝtatoj subskribu la akordon enkonduki esperanton en la 
lernejoj samtempe, se aliaj la samon faros. Ne pli frue, kaj ne pli mal- 
frue ol aliaj pri la samo konsentos. En 1922 ni opiniis realigi tiun pro- 
ponon rere de Ligo de Nacioj, poste en 1927 jam oni ne postulis, ke 
estu 10 ŝtatoj necesaj, sed nur 6, kaj nia agema samideano Privat gvi- 
dis la tutan agadon senlace kaj kun mirinda zorgemeco en diplomataj 
sferoj. Favora estis jaro 1926, kiam 3 ŝtatoj estis jam varbitaj por tiu- 
ĉi ideo. Sed kiam oni alpaŝis al la kvara la kabinetoj de ministroj fa- 
lis kaj kun ili la tuta afero, kiun oni devis komenci denove. Favoraj 
por tiu-Ĉi ideo estis polaj ministroj en unua duono de 1928. Inter- 
tempe okazis gravaj aferoj, kiuj fortiris la atenton de la diplomata 
agado. Oni komencis fosi sub nia E. Privat kaj malkuraĝigis tiun age- 
man samideanon. Kiu gvidos plu la agadon inter diplomatoj? Ne su- 
tiĉe favora situacio politika prokrastas ankaŭ la rekomencon. 


Kion do plu fari? Rezigni de la agado interregistara? Tion oni 
ne povas fari! Ni trastudu la supre montritajn ciferojn! Kiu farinte 
tion ne ektimos kaj ne nebuligos la frunton per ĉagrenoj pri la eston- 
teco de nia movado. Ni eksciu fine, ke tiel nomataj „grandaj sukce- 
soj en nia movado, konsistantaj el varbo de kelkaj dekoj da novaj 
adeptoj ne estas sukcesoj, ĉar samtempe malaperas multe da akiritaj 
esperantistoj, kiuj de nun fariĝas „iamaj esperantistoj". Kia nova 
Dietterle faros al ni statistikon de malaperintaj esperantistoj? Certe 
la nombro de ili multe pligrandigus la ciferon 126.508! Per la ĝisnuna 
asado ni neniam sen helpo de la registaroj atingos la celon. 


Kion do fari? 


1) Unue seniluziigi samideanojn pri fruktodoneco de nura ĝisnu- 
na taktiko. Ĉiu reformo, kia ajn ĝi estus, komencadis de ekkompre- 
no de eraroj, aŭ mankoj. La agantoj esp. devas antaŭ ĉio montri 
apogante sin je statistika bazo, laŭ supre montrita principo, en diver- 
saj landoj, ke per tio ni scipovus esperantigi la homaron, se la agado 
ĉiam restos la sama, nur post kelkaj miloj da jaroj. Se do pri tio oni 
konsentos kaj ekkomprenos la danĝeron, oni ĉesos ĉiam rozkolore 
pripensi pri estonteco esp. La 41 jara movado devas havi pli da fortoj 
ol nia ĝisnuna. Ni ekkomprenu kiel grandega, kiel senlaca, kiel ofe- 
rema estis la laboro de ĝisnunaj pioniroj! Kaj kia sekvo? Tralegu la 
diskuton en bavara Parlamento, la diskuton, kiu kun ne tro grandaj 
ŝanĝoj ripetiĝus certe ankaŭ alilande. Kiajn stultaĵojn oni aŭdis pri 
esperanto! Post 40 jaroj da senlaca agado! 

2) Ekkompreninte la situacion ni komencu varbadi por la ideo de 
interŝtata akordo. Oni grandege eraras opiniante, ke niaj samideanoj, 
Pro tio, ke ili estas samideanoj, jam ĉion necesan komprenas. Ili ve- 
nas al la societoj kaj esp. kluboj por danci, amuziĝi, eĉ ne ĉiam espe- 
rante babiladi. Al ni, kiel fundamentan postulon, malgraŭ ĉiuj mur- 
muroj kaj ridetoj, ni enŝovu kiel ĉefan nian ideon kaj alvokon, ke sen 

akordo interŝtata nia movado ĉiam restos movado de grupetoj, ne- 
niam de nacioj kaj de la homaro. 

En ĉiu nacio la socio dividiĝas je partioj. Sekve ni devas varbi 
por la ideo de akordo la partiojn, ĉar iliaj reprezentantoj decidados 
en parlamentoj pri akordo. Sen tio niaj penadoj estos kvazaŭ kreska- 
ĵoj sen radikoj. En decida momento la parlamentanoj respondos: ni 
ne povas decidadi pri aferoj, kiujn ni ne konas. Tiel oni respondis en 
sveda parlamento. Sed tiam niaj svedaj samideanoj ekkomprenis, ke 
oni devas fondi inter ili kurson, ĉar sen kono de la lingvo, ekkompre- 
no de nia ideo neniam povas esti klara kaj plastika sufiĉe. Do ni var- 
bu la partiojn por la ideo, por ke ni lastamomente ne estu forlasitaj 
de la gravaj personoj, sed ne sciantaj kion opinii pri esperanto. 

3) Post tiuj-ĉi du demandoj ĝis nun malzorgitaj en la ĝisnuna 
movado, ni klopodu pri la pli gravaj kaj pli komplikaj. Oni ne povas 
postuli de unu samideano, se li estus eĉ plej talenta kaj plej meritople- 
na, ke li sola ĉion faru. Eĉ Zamenhof malgraŭ lia grandega laboro ne 
scipovis krei sola movadon esp. ĉar por tiu-ĉi celo ne sufiĉas unu 
homo. Kreo de movado neniam dependas de unu homo. Ĝi estas pro- 
dukto de multo da agantoj. Simile ni povus ion sukcesi, se ni kreus 
en ĉiu lando specialajn komitatojn zorgantajn pri preparo de la akor- 
do. Ili devus esti submetataj al Centra Komitato, sed neniam CK sci- 
povos prepari en ĉiuj landoj tion, kion povas en ĉiu lando prepari 
aparta grupo per komuna laboro. 

Tiamaniere, se ni havus certan bazon, por nia agado en decida 
momento ne estu riska, ni povus tiam pli certe alpaŝi al decida pe- 
riodo. 

Sed la landoj, kiuj devus esti varbitaj al la ideo de la akordo, ne 
povas esti disĵetitaj geografie, sed kunblokitaj sur-pli-malpli proksima 
teritorio. Aliokaze ilia alpaŝo al la akordo estus sen tro granda in- 
fluo. Oni povus esperi, ke tiuj-ĉi landoj estus mezeŭropaj, de Finlan- 
do ĝis Grekujo, ĉar tie regas la plej granda diverseco de lingvoj, kiu 
en okcidento ne estas tiel turmenta, ĉar la lingvoj de okcidento estas 
alilande pli konataj, ol mezeŭropaj. 

Sed oni povus ankaŭ alimaniere antaŭvidi disvolviĝon de la de- 
mando. Ne la mezeŭropaj ŝtatoj, sed la Ameriko estos la donanta ini- 
ciativon al realigo de nia ideo. Sen Usono nenio granda estas farebla. 
Tiu-ĉi mirinda ŝtato donis per siaj eminentaj spiritoj iniciaton al plej 
grandaj sociaj reformoj, havantaj signifon ne nur interne de la ŝtato, 
sed sur la tuta terglobo. Al ĝi, al granda Wilson, ni ŝuldas realigon 
de la ideo pri memdifino de la nacioj, unuafoje en la historio de la 
homaro pritraktata ne kiel sonĝo, sed kiel direktivo de politiko, mal- 
graŭ ĉiuj malfacilaĵoj, kiuj estas forŝoveblaj nur en la daŭro de longa 
tempo. En Usono oni enkondukis la ideon de kontraŭalkohola batalo, 
malgraŭ ĉiuj malkontentoj de alkoholemaj adeptoj, kaj malgraŭ pro- 
testoj de personoj, kiuj pro nunmomentaj perdoj kaj malfacilaĵoj po~ 
stulas revenon al antaŭa stato. Al Usono la mondo ŝuldas dankon pro 
obstina propagando de la ideo pri senarmigo, pri pakto de Kellog. 
Jen la ideoj, pri kiuj diversaj skeptikuloj movas la ŝultrojn kaj ride- 
tas. Sed ni pritraktu tiujn-ĉi ideojn el pli longa tempdaŭro. Ĉiu ideo 
por efektiva realigo postulas longan laboron; facile do estas citi nun- 

momente malprogresojn, malsukcesojn, rideti kaj kapmovi. Sed alie 
aperos tiuj-ĉi ideoj post unu kvindeko da jaroj. 

Se do tiu-ĉi reala, negocema popolo scipovis per siaj eminentaj 
spiritoj doni tiel imponan iniciaton, kiu scias, ĉu ĝi ankaŭ ne sukce- 
sus en ideo pri interŝtata akordo esperanta. Oni ja diras, ke en tiu-ĉi 
granda lando, oni klare ne komprenas necesecon de alia lingvo ol 
angla, kiun oni povas ĉie. kompreni, sed eble alimaniere pensas ne la 
amasoj, sed la eminentaj spiritoj de tiu lando. La supre cititaj pensoj 
ne ĉiam trovis akcepton ĉe la amerikanoj mem. Ili estis prefere pro- 
dukto de amerika politiko kaj praktika spirito ilia, ol senpera bezono 
kaj neceseco de la amerikaj amasoj, ofte tre mallonge vidantaj kaj 
kontraŭbatalantaj la ideojn de iliaj gvidantoj. 

Se ni estus akirintaj la parlamentojn, tiam la ministerioj estus pli 
favoraj al la ideo pri akordo. Sed la ministroj ŝanĝiĝas, ministerioj ta- 
men daŭras. Decida estus do opinio de la ministerio, ne nur de la mi- 
nistroj. Se ĝi estus unu foje jam eldonita, kaj subtenita de la parla- 
mentanoj, tiam pli facile estus jam citi ĝin en alia lando kiel komen- 
con jam faritan kaj instigi parlamentanojn de tiu-ĉi nova lando por 
la decido analogia. 

Sed la danĝero en tiu-speca agado ripozas en tio, ke rompiĝas 
la samtempeco de la decidoj, kio tre malfaciligus la decidadon. Tial 
kvankam preparado devas daŭri pli longan tempon, tamen kolektado 
de la fruktoj de tiu-ĉi decido devus okazi dum pli-malpli sama epoko. 
Se antaŭe ne sukcesadis tiu-ĉi agado la kaŭzo de tio estis, ke ni tro 
rapide, sen speciala antaŭa zorgema preparo inter parlamentanoj vo- 
lis, ke la reprezentantoj de la nacio decidu pri demando, por kiu ili, 
kiel oni trafe diris en sveda parlamento. ne estis preparitaj. 

Nur tia maniere ni povos sukcesi. Tio, pri kio mi ĉi-supre skri 
bas estas nur skizo. Mi povus prepari specialan broŝuron pri la de- 
mando, sed mi opinias, ke ĉi artikolo por spertaj propagandistoj jam 
sufiĉas. LA LABORO POVAS ESTI NUR KOMUNA, SE ĜI DEVAS 
GVIDI AL BONAJ REZULTOJ. Ni ne dependigu la aferon de unu 
persono, kiu pcvas malsaniĝi, morti, au simple enuiĝi, elĉerpiĝi per 
ne ĉiam tuj sukcesplena laboro. | 

Sed, se eé realigo de niaj celoj postulus pli longan tempon, ol 
ni povas antaŭvidi tamen la vojo, kiun mi montras ŝajnas al mi sole 
reale gvidanta al favora fino de nia gisnuna laboro. 

Dr. Antoni Czubrynski. 


ĈE-KURSO EN BUDAPEŜT. 


e longa tempo mi multe legis en esperantaj gazetoj, ke Andreo 
Ĉe instruas esperanton sen lernolibroj, sen uzo de nacia lingvo 
kaj sen hejma laborado. 

Mi estis tre scivola, kiamaniere tio povas okazi, kaj mi 
ĉiam pensis kiam venos la momento, en kiu mi povos ekkoni la fa- 
man metodon de Andreo Ĉe. 

Mi estas optimistino, mi rigardas la estontecon per hela okulo 
kaj ĉiam kredas, ke ĉiu mia revo efektiviĝos. 


Ĉu vi pensas, ke estis alie en tiu-ĉi okazo? 


106 


Ne. 

Aŭdu, aŭdu! 

lun vesperon venis al mi samideano kaj montris junian numeron 
de „Heroldo de Esperanto", kie troviĝis ĝojiga sciigo: 

„La Ĉefurba Pedagogia Seminario de Budapeŝt en kunlaboro 
kun la Instituto Jean Jacques Rousseau de Ĝenevo decidis organizi 
internacian esperantan kurson por geinstruistoj sub gvidado de An- 
dreo Ĉe. 

La kurso daŭros dum 11 labortagoj de la 22 julio ĝis 2 aŭgusto 
1929 kun 4 lernhoroj ĉiutage. La Urbestraro de la hungara ĉefurbo 
Budapeŝt subvencias la kurson... k. t. p.” 

Mi rapide ĝin tralegis, kaj tuj kuris al poŝtoficejo sendi la depe- 
ŝon, ke mi aliĝas al la kurso. 

Poste mi revenis hejmen kaj skribis pli detalan leteron al L. K. 
K. en Budapeŝt. 

Pasis kelkaj tagoj, mi ricevis la necesajn dokumentojn kaj la 
afero estis finita, 

Malpacience mi atendis la 20-an de julio, la tagon de mia for- 
vojaĝo. 

Kiam mi atingis la hungaran landlimon en Szob, mi montris la 
pasporton sen vizo kaj la kongresan karton. 

Tuj oni venigis al mi hungaran oficiston, kiu parolis pole kaj kiu 
tre afable helpis min prizorgi la pasportajn aferojn. 

„Se ĉiuj hungaroj estos tiel afablaj, estos bone“ — mi diris al mi 
mem. Kaj vere mi ne eraris. La hungara popolo estas tre ĝentila, tre 
afabla kaj tre kora. 

Post unu horo ni veturis antaŭen. Kaj finfine la vagonaro hal- 
tis en Budapeŝt. Kiel mi ĝojis en tiu-ĉi momento, kiel mi estis feliĉa! 

En la stacidomo atendis min hungaraj samideanoj kaj inter ili 
mi ekvidis la bonan vizaĝon de konata al mi Paŭlo Tolnai, kiu pre- 
zentis al mi tuj tre simpatian hungarinon Elisabeton B. Szekely. 

Malgranda samideano Janos Wolff elegante prenis mian sufiĉe 
pezan valizon kaj ni ĉiuj kune (venis ankoraŭ kelkaj eksterlandaj ga- 
stoj) veturis al „Domo de l' Instruistoj". 

Oni lokis min en bela, granda ĉambro kune kun du hungarinoj, 
kiuj ne sciis eĉ unu vorton esperantan. 

Estis ridinda nia interparolo: kelkajn vortojn germane, kelkajn 
vortojn france kaj poste... per gestoj kaj mimiko. 

Mi iris dormi, ĉar mi estis terure laca, ja la vojaĝo de Warsza- 
wa al Budapeŝt daŭris 22 horojn per rapidvagonaro. 

Kiam matene mi malfermis la okulojn, mi ekvidis, ke sur la li- 
tŝranketo troviĝas tri glasoj kun surskribo „Esperanto. Budapest. 


Mi rigardis la du hungarajn fraŭlinojn. Kio ĝi estas? 

Per gestoj ili diris al mi, ke tio estas por ni. 

Mi komprenis. La organizantoj de la kurso donacis por ĉiu kur- 
sano la glason kaj la sapon por memoro. 

Vere, tio estis tre agrabla surprizo por ni. 

La malfermo de la kurso okezis la 22-an de julio je 9-a horo 
matene en"pedagogia Seminario de Budapeŝt. 

La granda ĉambro, kie ni ariĝis, estis ornamita per esperantista 
standardo kaj per flagoj de la ŝtatoj reprezentataj. La ĉambro plen- 
plena: 152 personoj. 

Malfermis la kurson Jozefo Mihalik hungarlingve kaj esperant- 
lingve, sekvis poste salutoj de kelkaj gravaj personoj kaj fine parolis 
Andreo Ĉe, dirante, ke la unuan fojon en sia vivo li montras publike 
sian metcdon antaŭ instruistoj de 12 nacioj. Poste li atentigis la aŭ- 
dantojn, ke ili ne aĉetu lernolibrojn, ĉar dum 11 tagoj ne estos lecio- 
noj sed konversacioj. Oni devas paroli nur forte, kuraĝe, elegante kaj 
esperante. 

Ni tuj komencis la konversaciojn. 

Kiel ili estis interesaj! Andreo Ĉe instruas eksterordinare. Li 
montras ĉiujn regulcjn kun tiel granda humoro, kun tia vigleco, ke ni 
ĉiuj ridis, ni laŭte ridis. 

Pri gramatiko li diras nenion (tio ja ne estas lecionoj, sed kon- 
versacioj!), sed li montras al ni kvazaŭ grandan ĉenon, kies ĉeneroj 
estas artece kunligitaj. 

Kiam li demandas, estas neeble fari eraron, ĉar en demando tro- 
viĝas jam respondo. Kiam li skribas ian novan regulon sur tabulo, li 
intence faras erarojn, kaj la aŭdantoj mem korektas ilin. 

Tio estas tre bona metodo, ĉar tiam la lernantoj pli bone aten- 
tas. Mi memoras kun kiel granda ĝojo la komencantoj korektadis An- 
dreon Ĉe, kriante: „Malbone vi skribis, malbone“. 

Estas neeble en tiu-ĉi artikoleto priskribi la tutan kurson, mi 
povas nur diri, ke gia rezulto estis grandioza. 

Inter ni parolis esperante 50 personoj, la ceteraj ne sciis eĉ unu 
vorton. Kiam la kurso finiĝis, ili ĉiuj parolis kuraĝe Esperanton. Kiel 
mi jam skribis, mi loĝis kun du hungarinoj, kiuj ne sciis Esperanton. 
Unu el ili estas Irma Mohalyi, kun kiu mi povis interkompreniĝi tute 
bone esperante jam en la unuaj tagoj de la kurso. 

Ni interparolis, ni ŝercis kaj ni tre ridis. 

Unu vesperon ni tre laŭte ridis kaj estis jam sufiĉe malfrua ho- 
ro. Ni estis en bonegaj humoroj. La fenestroj estis kiel kutime mal- 
fermitaj. Subite aŭdiĝis severa vira voĉo: „Ni petas la silenton. Ni vo- 
las dormi“. Morgaŭ matene oni pendigis sur la pordego anonceton, ke 
vespere oni ne devas laŭte paroli kaj ridi, ĉar multaj personoj volas 
dormi. 

Estis ridinda afero, ĉar kelkaj personoj turniĝis al mi kun dis- 
kreta demando: „Ĉu vi skribis tion? Diru la veron". 

Mi ridis, sed mi neis, ĉar vere mi tion ne skribis. 

Nun mi diras la tutan veron: mi estas la kulpulino, kiu ridis tiam 
tiel laŭte (fraŭlino Irma pli mallaŭte), kaj kiu parolis tiel laŭte kun 
fama Sinjoro Pedagogo. 

Pardonu al mi, ĉiuj gekolegoj el „Domo de l' Instruistoj", ke mi 
malhelpis al vi unufoje dormi bone en Budapeŝt kaj sonĝi eble pri be- 
laj hungarinoj kaj hungaroj. Halina Weinsteinówna. 

Warszawa, en aŭgusto 1929. 


a í = Zo 

„PAĈJO BEM”. 


Okaze de antaŭnelonga solena transporto de l' korpo 
de gen. J. Bem sur la polan teron kaj pro la intereso vekita 
de la XXI-a kongreso en Budapest ni opiniis taŭga ĉi suban 
historian skizon. 


montoj, tiel disvastiĝas la kanto pri „Patro Bem', tie super 
~ Danubo kaj ĉi tie super Vistulo; la kanto de kavalira rapsodio 
pri gloro de niaj prapatroj. 

La persono de generalo Bem luma kaj senmakula kiel kristalo, 
reprezentas ĉe ambaŭ nacioj — pola kaj hungara — tiujn momentojn 
de historia pasinteco, kiam ili batalis kun superforto pri sia sende- 
pendeco. Generalo Bem estas standard-portinto de libereco por am- 
baŭ naĉioj. 

Kiam Polujo falis sub batoj de politika rabo, kiam falis insu- 
rekcio *), Bem, kiel siatempe Kosciuszko kaj Pułaski por libereco de 
Ameriko, iris batali por libereco de Hungaroj. Tial do, kiel Usono 
Kosciuszko'n -— heroon de bataloj por sendependeco de Polujo kaj 
Ameriko, honoras generalon Bem Hungaroj, nomante lin sia „Patro ', 
kaj kiel pruvo de enkalkulo lia al Panteono de siaj „Reĝoi-Spiritoj“ 
oni fiksis al lia ordeno diamanton, prenitan el nacia sanktaĵo, kia 
estas la krono de Sankta Stefano, kaj sur ĝia loko oni metis surskri- 
bon: „Józef Bem". 

Kaj vere Bem — jen perlo en historio de l' ambaŭ nacioj, vivan- 
taj en ĉiama konkordo. 

Jozef Bem devenis de antikva familio nobelula, kaj lia patrino 
de eminenta familio de Gotuchowski. Lia patro estis advokato en 
Tarnów kaj Kraków. 

Naskita 13 de marto 1794 en Burek apud Tarnów, Józef pasigis 
sian junecon en Tarnow kaj ĉirkaŭaĵo, edukata ĉefe de la patro, post 
kiu li heredis kapablojn kaj inklinojn al matematiko. 

En j. 1809 ni vidas lin ĉe la Jagelona Universitato kaj baldaŭ 
poste en korpuso de kadetoj kaj artileria lernejo en Warszawa, kaj 
fine en rajdartilerio de Warszawa'a Princlando. Ankoraŭ en la sama 
jaro li faras militiron kontraŭ Aŭstroj, kun kiuj li poste estos bata- 
lanta por libereco de Hungarujo. 

Fininte studadon en rango de leŭtenanto li troviĝis en baterio 
de Ostrowski kaj kun ĝi alligita al korpuso de Macdonald partopre- 
nis en milito de Napoleon kun Rusujo 1812 j. Same dum kontraŭru- 
suja ekspedicio, kiel precipe en Gdansk (Danzig), kie lia baterio tro- 
viĝis kiel urbgarnizono en 1813, montris eminentajn kapablojn, ĝuis 
grandan amon ĉe militistaro kaj donis pruvojn de braveco kaj sino- 
feremo. Do ne mirinde, ke li estis distingita per ordeno de Honora 
Legio. Post falo de Napoleon , kiam denove ekregis perforto de „tri 
nigraj agloj" kaj Warszawa'a Princlando fariĝis parto de „Kongresa 
Reĝlando", post reorganizo de pola armeo (1815), Bem estis nomita 


Kk torentoj de karpataj akvoj disfluas ambaŭflanken de tiuj ĉi 


`) patito por nacia liberigo. 

kapitano de rajdartilerio kaj samtempe estis profesoro en artileria 
lernejo en Warszawa. 

Tamen ne longe povis lia spirito por libereco kreita elteni en 
militistaro, komandate de brava tirano, Konstanty Pawłowicz. Post 
akra karcero pro manko de pruvoj oni liberigis lin, tamen li, kiel ne 
meritanta konfidon rilate politikajn aferojn, devis en 1827 forlasi 
armeon. 

De tiam Józef Bem translokiĝas al aŭstria parto de iama Po- 
lujo; li loĝas en Lwów kaj Brody. De tiuj tempoj estas konata unu el 
liaj verkoj: „Pri vapormaŝinoj". 

Eksplodo de Novembra Insurekcio 1830 j. vekis lin denove al 
batala agado. Apud Ostroleka li refoje pruvis siajn geniajn kapablojn 
artilerianajn. Li baldaŭ fariĝas kolonelo kaj ricevas krucon „Virtuti 
Militari . Lia famo kreskadis kun ĉiu tago kaj al li estis turnitaj oku- 
loj de Poloj dum falo de Warszawa. Bedaŭrinde generalo (tiam no- 
mita) Bem ne povis jam savi, perditan de malkapablaj komandantoj, 
pozicion. Tamen li ne perdas kredon pri estonteco de Polujo. ,,...Po- 
lujo ne pereos, sed ni devas por Ĝi labori, fortojn ne ŝparante". 

Post la milito li foriĝis tuj al Germanujo kaj poste al Parizo, kie 
li povis libere spiri atmosferon de libereco. Tie li proksimiĝis al pa- 
riza polaro, tamen obstinaj kvereloj kaj malpacoj, kiuj ne priŝparis eĉ 
lian bonfamon, devigis Bem'n kaŝi sin al la pacejo de privata vivo. 
Li nun-dediĉas sin al sciencaj studoj. De tiu tempo devenas verkoj: 
„Atlaso kronologia" „Ĝenerala kurso de pola mnemonika metodo ' 
kaj „Polujo en siaj antaŭaj limoj kaj rusa imperio". Lia lasta verko: 
„Pri la nacia insurekcio en Polujo“ esprimas lian kredon koncerne la 
polujan estontecon, tie Bem disvolvas planojn pri batalo por libereco. 

„Printempo de popoloj", tuteŭropa revolucio en 1848 vekis en 
li antaŭan fervoron tiel, ke dum marta insurekcio en Vieno li estis 
ĉeforganizanto de defendo ties ŝtato kontraŭ registara armeo. Post 
kapitulaco de Vieno li forkuris al Hungarujo, kie Kossuth donis al li 
ĉefkomandon en Sepkastellando. Generalo Bem, samkiel multaj Po- 
loj, kiuj tien venis, kredis, ke reakiro de sendependeco de Hungarujo 
fariĝos la paŝo al liberigo de Polujo. 

En Sepkastellando Bem montris pruvojn de eminenta energio, 
braveco kaj entreprenemo. Miraklojn de kuraĝeco li faris, malgraŭ 
manko de aaŭra armeo, dank' al majstra priregado de militarto gal 
organizado de militfortoj. 

Grandeco de lia karaktero montriĝas en nobla konduto kal 
venkitoj, kio vekis por li ĝeneralan estimon. 

Kampanio en Sepkastellando kaj Banato akiris por Bem sen- 
mortan nomon kaj amon de hungara nacio. Tial sinceraj estis espri- 
moj de ŝekleroj") salutantaj venkintan komandanton ĉe sepkastel- 
landa limo. Eljen Bem apo! Vivu paĉjo Bem. 

Tiam skribis al li prezidanto de la Nacia Registaro Kossuth: 
„Mia patrujo rekonas viajn meritojn, Generalo, kaj ĝi ŝuldas al vi sin- 
ceran dankemon, kaj ĝi opinios kiel sian devon per ago tion pruvi. 
Via nomo fariĝos ne apartigebla de hungara historio, kun ĝi ligita ĝi 
ĉiam estos fiero de hungara kroniko". 


“) posteuloj de iamaj kolonistoj en Hungarujo. 

La menciita ordeno kun diamanto de la hungara krono povas 
esti plej bona simbolo de hungara dankemo por Bem. 

Tamen tie sur hungara tero estis ripetigonta sorto de la pola 
insurekcio en 1830. Same tie, kiel ĉe ni tro malfrue oni fordonis al 
Bem la ĉefkomandon. 

Intertempe „nigraj agloj“ donis al si manojn por forpremi la 
hungaran insurekcion. Jam estis tro malfrue! 

Bem rifuĝis Turkujon. Por ankoraŭ helpi Hungarojn li akceptis 
mahometan kredon kaj sub nomo de Murat Paŝa komencis labori pri 
reorganizo de turka armeo, tamen pro postulo de Aŭstrio kaj Rusujo 
estis internata en Aleppo 1850 |. 

Li ekbrilis ankoraŭ foje kiel komandanto batalante venkplene 
kun Araboj, tamen baldaŭ li mortis pro febro. 

Lia tuta vivo jen la batalo en nomo de signalo de libereco, kies 
kavaliro li estis. Liaj faroj estas pruvo de arda amo al patrujo, por 
kiu li pretis eĉ la religion ŝajne ŝanĝi. Gen Czetz skribas pri li: ,,...Li 
‘estis granda kiel soldato, sed ankaŭ kiel homo, ĉar nobla, homama, 
bonfarema eĉ rilate al la venkitoj. ...Lia persona kuraĝo trapasadis 
ĉiujn limojn.. De lia modesta aspekto videbligadis io sublima kaj 
granda, ĉiu lia agado, ĉiu lia paŝo elmontradis genion". 

Lia revo estis lastripozadi sur Pola tero. Fine plenumiĝis liaj 
deziroj, ĉar jen liaj korpaj restaĵoj revenis Polujon. Li, Komandanto- 
heroo triumfe tra multaj teroj humidigitaj per sia propra sango kaj de 
siaj kunbatalantoj pri la libereco, revenas, por ripozi sur tiu tero, pri 
kies libereco li dum la tuta vivo batalis. 

Kaj fadeno de amikeco inter ambaŭ nacioj, tiriganta tra jarcen- 
toj, tra bonfartoj kaj missortoj fortikiĝis dank' al la heroa koman- 
danto. 


Je gardo de parenceco de kulturo kaj amikeco pol-hungara sta- 
ras: „Paĉjo Bem". 


Józet Garbacik, stud. de filoz. 


EL LA GAZETARO. 


injoro Georges Avril en la n-ro 251 de sia Ĵurnalo Eclaireur du 
S soir eldonata en Nice, okaze de la Genevaj diskutoj pri la Pan- 
eŭropo citas vortojn de la eksprezidanto de ministra konsilanta- 

ro, s-ro Painlevé pri la graveco de la mondlingvo Esp. Li diris: 

„Se Esperanto povus fine iĝi la helplingvo pri kiu ni revas- ĝi 
tamen estos sendube, kiam ĉiuj prudentaj homoj konsentos uzadi ĝin 
sammaniere, kiel oni uzadis iam antaŭ du jarcentoj inter si kulturaj 
homoj lingvon latinan, — kiom da maluzita tempo estos ŝparota! 
Kiom ni estos kontentigitaj povante konstati, ke dank' al tiu ilo kre- 
ita de la bona volo kaj genia komscia penso de unu viro, ĉiuj horoj de 
la scienculo estos fruktedonaj sen malutila tradukado — por la bono 
de ĉiuj, kiuj deziras utiligi fruktojn de lia scienco. Esperanto estas ja 
kampo de homa agado ne nur por malgrandaj potagaj aferoj, sed ĝi 
servos donacante al la homaro unuarangajn servojn: alproksimiĝon 
de popoloj, neniigon de la internaciaj miskomprenoj, — ĉar la voja- 
ĝoj kaj personaj interparoladoj penetrigos kaj komprenigos diversajn 

regionojn de homa penso; se vi pripensos cetere la multobligon de 
tuta komerca agado; kiom granda blindulo oni devus esti, se oni ne 
povas tuj kompreni la valoron de la grandioza verko, ne nur por si 
mem, sed por sia patrujo kaj samtempe por tuta homaro. 

La altŝatata redaktoro aldonas, ke estas neeble, ke s-ro Paul 
Painleve povus ŝanĝi sian tiel bone bazitan kaj de li mem esprimitan 
opinion. Estas ĝusta momento prezenti al la Parlamento demandon 
de oficialigo de l' Esperanto, al kio eĉ s-ro Aristide Briand ne povas 
ne konsenti sekvante la ekzemplon jam donitan de Svedujo, Ruma- 
nujo, Aŭstrio kaj eble post ne longe de aliaj nacioj. Sufiĉas nur unu 
prudente farita eksperimento, kiu nepre dum nelonga tempo okazos. 
Kial do Francujo ĉiam iniciatema je noblaj agoj restas senmova? tio 
ne kostos multe, rezultoj tamen superos ĉion atenditan". 

Nia Redakcio tute konsentas kun la supre cititaj argumentoj. 
La gajno kaj gloro apartenos al tiu, kiu unue komencos. Tuta homaro 
estos por ĉiam dankema al la iniciatantoj de tiu grandioza eksperi- 
mento. 

Senutila estas ĉiu pensado pri la Paneŭropo, se oni devos tra- 
duki ĉion je kvar aŭ kvin aristokrataj lingvoj. Ĉiuj nacioj de la mon- 
do havas rajton esti komprenataj kaj paroli en sia lingvo, aŭ en la 
lingvo, kies nacio ne deziras samtempe konscie aŭ ne konscie altrudi 
kun la lingvo ankaŭ la nacian kulturon. Por tiu celo povas servi nur 
vere neŭtrala lingvo sen iu ajn kulturo nacia. 

Ni ĉiuj, reprezentantoj de malgrandaj nacioj, aŭ de nacioj, kiuj 
ne rajtas paroli dum la internaciaj kongresoj kaj konferencoj, ĉu 
sciencaj ĉu politikaj, havas de naturo al ni donitan rajton esprimi niajn 
sentojn tute sendepende. Al ni eŭropanoj jam post ne longe sendube 
asocios ĉiuj nacioj de la aliaj partoj de la mondo. Japanoj, Ĉinoj, Bra- 
zilanoj, Hindoj- la mondo estos devigita konstati, ke ni ĉiuj naciaj 
malplimultoj superos la nunan plimulton. 

Ĉu ne estas la afero de la Ligo de Nacioj jam nun pripensi la 
ateron kaj reguli alproksimigantan torenton? 

Homo vere kulturema ne povas esti malamiko de iu ajn nacio 
aŭ kulturo; li komprenas, ke kiel unuopaj homoj ankaŭ la nacioj ha- 
vas ĝian apartan karakteron, ne ĉie al ĉiuj komprenebla. Sed estas la 
afero de persona kaj nacia ambicio esti ne negliginda aŭ negligata de 
aliaj nur pro tio, ke oni estas malplimultulo! 

Al tiu temo ni ankoraŭ revenos. O. B. 


SUPERNACIISMO DE HEROLDO. 


omence de l' nuna jaro okazis, ke delegito de germana malpli- 
K multo en pola Silezio s-ro Ulitz estis suspektata, ke li pliłacili- 

gas al rekrutoj de pola armeo torkuradon eksterlanden. Tiam 

li, kiel politika krimulo estis arestata kaj malliberigata. Laù- 
ŝajne — nenio stranga. Sed alie pensis germanoj loĝantaj en ĉiam po- 
la, nur dum kelka tempo germana, Silezio, kiuj faris tion granda ŝovi- 
nistaĵo de pola registaro, kvankam ĝi estis nur malliberigo de krimu- 
lo, kio okazus same ankaŭ, se li ne estus germano, sed polo aŭ ĉino. 
La proceso, kiu estas jam finita, pruvas sendube lian kulpon. 

Sed ne longe poste okazis, ke pola opero en Katowice veturis 
al Opole, en nun germana Silezio *), kanti tie la polan operon ,,Hal- 
ka". Kiu konas tiun éi operon scias, ke gi tute ne enhavas iajn ajn 
kontraùgermanajn aù speciale naciecajn tendencojn. Kompreneble — 
skribita de polo -— gi temas pri poloj **). Sed jen en Opole okazis io 
terura. Sur la elirantajn el la teatro geartistojn sin ĵetis aro da ŝovi- 
nistoj amasigitaj cirkaŭ la teatro... Germana policistaro ne nur ne de- 
fendis la polajn artistojn, sed ankoraŭ plifaciligis la atakadon, fori- 
gante de la loko. Oni batis virojn kaj virinojn sovaĝe, senkompate. 

La pola nacia gazeto esperanta „Pola Esperantisto” skribis pri 
la supre citita afero ne eĉ unu vorton, tiel pro delikateco, kiel ankaŭ 
por ne pliprofundigi internaciajn malkomprenaĵojn kaj diferencojn, 
dume la „internacia“, „sendependa“ kaj „universala“ Heroldo el Koln 
en la n-ro 13 (509) de 29 de marto k. j. presigis longan artikolon pri 
la naciaj malplimultoj, kie iaj „mondobservantoj” plendas kiel granda 
maljustaĵo okazis al germanoj ĝenerale, kaj al s-ro Ulitz speciale pro 
lia aresto. Kelkajn tagojn poste, aŭ samtempe, oni lasis s-ron Ulitz li- 
bere kontraŭ garantiaĵo, kaj unu monaton poste (28 IV 29) oni batis 
en Opole polajn kantistojn. Kaj tiam ien malaperis la defendantoj de 
justeco kaj de malplimultoj... Heroldo silentis... Tiam mi skribis al ĝia 
redakcio artikolon, en kiu mi klarigis la aferon kaj petis pri la enpre- 
so. En 24-a n-ro mi ricevis respondon, ke mi traktas la aferon tro unu- 
ilanke, ke oni ne enpresos la artikolon, sed mi ne devas malesperi, 
ĉar iam oni la temon ankoraŭ priparolos. 

Intertempe mi tralegis en n-ro 23 (519) de H. en la artikolo: 
„La vojo de la astronomio” de H. J. Plehn, ke pola scienculo Nikolao 
Kopernik estis nomata „Koppernigk' kaj estis „orientgermana spi- 
rito"... 

Mi tre ekmiris, ke redaktoro de Heroldo, homo sendube saga 
kaj plenscienca povis lasi tian mensogon, kaj pri tio ĉi mi denove 
skribis al li, aldonaste kelkajn proprajn rimarkojn. Interalie mi estis 
skribinta, ke tiel „internacia gazeto kiel „Heroldo“ ne devas tuŝi 
temojn, kiuj estas tro incitemaj kaj ofendantaj nacian senton, kaj ke 
li plu ne lasu historiajn mensogojn aperi en la gazeto. Tiam respondis 
al mi s-ro Teo Jung tute private (poŝtkarte) jenon: 


Tre salata Samideano! Mi dankas pro via letero de 6. 7. Sed vi, 
ŝajne, forgesas ke la ŝovinista (kaj parte eĉ la malpli ŝovinista) gazetaro 
de iu lando ĉiam troigas pri malbelaj aferoj okazintaj eksterlande sed 
kutimas laŭeble prisilenti malbelajn aferojn okazintajn en la propra lan- 
do. Tiel via gazetaro troigis la Oppeln-skandalon, kaj la germana gaze- 
taro troigis la Ulitz-aferon kaj aliajn okazajojn en via lando. --- Mi volas 
ankoraŭ mencii, ke la unua artikolo, kiu aperis en Heroldo pri la mino- 
riloj en Polujo (Ulitz) kaj Ĉeĥoslovakio, estis verkila de germano kaj 
polo logantaj en (nun pola) Silezio. Ĉu Kopernik estis polo? Ŝajnas ke li 
estis pli homo (tuthomarano) ol polo; ĉiuokaze li estis granda scienculo. 
Samideane, via Teo Jung. 

Respondo — mi devas konfesi — iom naiva. En Polujo oni no- 
mas gin ,,zglupia frant". Mi ne bezonas tute la certigon de s-ro T. J., 
ke Kopernik estis granda scienculo. Pri tio scias ja la tuta mondo. Cu 
li estis pli homo ol polo —- mi ne scias, mi scias nur, ke li (Kopernik) 


- — 
-— - — 


`) La sulo konformigita al ĉi suba pkarto de Heroldo. **) Ĝi estis prezenta- 
ta dum VIII? Int. Kongreso en Krakow en esp. traduko de Grabowski. 

en siaj verkoj nomas la agadon de krucordenanoj (Kreuzritter, Krzy- 
zacy), kiujn li mem kiel polo malamis pro iliaj kruelaĵoj, malhoma eĉ 
besta... Sed ne gravas. Mi volis nur montri, ke tiu ,,supernaciismo“ 
de Heroldo, pri kiu T. J. tiel bele skribas en n-ro 36 (532) havas tre 
malfortan bazon, kaj ke tiu germana nacieca spirito enpenetras tre 
profunde en ĝian enhavon kaj montras alte la elstarantan pugnon kun 
vortoj: „Deutschland ŭber alles"... 

Kaj kiel longe tio daŭros, Heroldo neniam plenumos bone kaj 
inde la rolon, kiun metis sur ĝiajn ŝultrojn tutmonda Esperantistaro 
t. e. respeguli vere la supernacian spiriton, senpartian kaj neŭtralan. 

Kaj tio dependas nur de internacia honesteco, pac- kaj veramo 
kaj ...iom da bona volo flanke de la redakcio. Józef Toczyski. 


La Redakcio ne tute konsentas kun la iomete akra formo de la 
artikolo, sed, bedaŭrinde, en la enhavo estas cititaj faktoj. Ni prefe- 
rus ne esti devigitaj tuŝi similajn temojn. 

P. S. Ĵus post la ricevo de tiu ĉi letero ni tralegis en pola ga- 
zeto Kurjer Ilustr. pri la decido de Berlina Ministerio de publ. edu- 
kado sciigon tre kontentigan, kiu devas esti menciita. Nome ĉe Pod- 
stolin (Okcidenta Prusujo) loka estraro fermis polan lernejon kontraŭ 
la volo de la logantaro. Dank' al la penadoj de parlamenta deputito 
Baczewski la Ministerio en Berlin ree malfermigis la lernejon, plenu- 
mante la deziron de la logantaro. 

Tiujn pruvojn de justeco ni ĉiam tre alte ŝatas kaj laŭdas. Red. 


BIRDO EN KAĜO! 


„Ho filo de Spirito! La kagon rompu, kaj kiel fe- 
nikso de Amo ŝvebu en la Ĉielon de sankteco! — Ba- 
ha’ u llah °). 

n drata kaĝo saltetas birdo, filo de aromaj arbaroj. De unu stan- 
E geto sur alian, de l' akvujo al sukerpeceto, metita inter la dra- 

tojn, ĉirpante saltas la birdo. 

Ĝi naskiĝis en kaĝo. Verdecon de arbaro ĝi neniam vidis, 
neniam aŭdis murmuradon de torento aŭ kanton de ventblovo, mo- 
vanta foliojn de arboj. 

Kiel atingas ĝia memoro, ĝi ĉiam vidadis ĉirkaŭ si la dratajn 
murojn kaj trans ili, en granda ĉambro homajn figurojn, siajn prizor- 
gantojn kaj nutrantojn. 

Per la lertaj, delikataj piedetoj gi saltas de stangeto sur stange- 
ton, de sukero al akvujo. Ĝi havas flugilojn — vere. Kelkfoje, kiam 
ia nekomprenebla prainstinkto ekkantas en la eta koro strangan me- 
lodion, la birdo disetendas la flugilojn, disstreĉas la plumetojn. Ĝi 
ŝajne volas flugi ien, malproksimen. Sed la dratoj baras la vojon — 
la birdo ne forflugos. Cetere ĝi ne deziras eĉ forflugi — en la kaĝo 
estas tiel bone, tiel trankvile. 


*) Baha' u' llah — fondinto de nova religia movado, kiu, komenciĝinte en 
la mezo de la lasta jarcento en Persujo, disvastiĝas nun tra la tuta mondo. Unu 
el la ĉefprincipoj de tiu ĉi religio estas unueco de la homaro: „Vi ĉiuj estas folioj 
de unu arbo, floroj de unu gardeno, gutoj de unu maro". 

Tamen unu tagon oni elpelis la birdon el la kago. Ho, gi ne vo- 
lis eliri! Freneza pro timo gi kroéadis sin jen al stangeto, jen al drato, 
sed iaj manoj penetris en la kagon kaj ekéasis la birdon — por ke gi 
elflugu, por ke gi ekzercu siajn malfortajn flugiletojn. Ia voéo parolis 
karese, invitante, sed al la eta kantisto tiu ĉi voĉo ŝajnis kiel bruo de 
tondroj kaj delikataj infanaj manoj — teruraj fantomoj-timigiloj. 

Kaj kiam la manoj ĉasis ĉiam pli insiste, kiam la kaĝo montriĝis 
senrifuga, ebria pro timo, nenion vidanta, nenion aŭdanta, la birdo 
blinde ĵetis sin flanken kaj hazarde trafinte la elirejon, elflugis el la 
kaĝo. 

Lacega, tremanta, dolore spireganta ĝi rifuĝas en plej malluman 
angulon de la ĉambro, sed ne estis al li donita ripozo. Denove oni 
sekvas, denove oni ĉasas ĝin. Kaj jen la kompatinda eta estaĵo, birdo, 
naskita en kaĝo, ree streĉas ĉiujn fortojn kaj per la delikataj, tiel mal- 
lertaj flugiletoj levas sin supren, tien, kie lin homaj manoj ne atingos. 

De tiu ĉi tempo tiuj ekzercoj ripetadis sin ĉiutage. Komence ili 
estis por la birdo torturoi kaj turmentoj. Sed post iom da tagoj la mal- 
fortaj, mallertaj flugiletoj komencis fortigadi kaj lertiĝadi. La minaco 
de l' ĉasantaj manoj ne estis plu tiel timiga, ĉar kelkaj movoj de la 
flugiloj portis la birdon ekster ilian atingeblon. 


Kaj iom post iom la birdo komencis eĉ trovadi plezuron en tiuj 
ekskursoj ekster la kaĝon. Ĝi malpaciencis, kiam oni ne malfermadis 
la kaĝon ĝustatempe, kaj eĉ sukero ne povis ĝin tiam trankviligi. 

La granda ĉambro fariĝis ia dua domo. Ĝi flugadis nun de obje- 
kto al objekto, de meblo al meblo, konatiĝis kun ĉio, kio estis en la 
ĉambro. 

Kun ĉio? Ho ne! estis ja io mistera, stranga, io, kion ĝi neniel 
povis kompreni. Ĝi estis la fenestrovitro, baro malvarma kaj nevide- 
bla, kaj tamen malmola kaj nepenetrebla. Vane la birdo atakis ĝin 
per sia beketo, batis per la flugiloj. La baro restis nevenkebla. 

Pasadis tagoj, pasadis semajnoj. La birdeto fariĝis tute forta. 
Kaj iaj signoj, unue nekompreneblaj, komencis anoncadi al ĝi gravajn 
ŝanĝojn. La tagoj fariĝadis ĉiam pli longaj, pli lumaj. En la aero vibris 
ia freŝeco. Eĉ tie, en la ĉambro oni sentis la alvenon de princo-prin- 
tempo. Kaj sur branĉoj de seka arbo ekster la fenestro ekverdis fo- 
lioj. Roso ilin lavis, venteto karesis kaj ili kantis al la loĝanto de l' 
kaĝo ĉarman kanton, kanton de printempo. 

La birdo fariĝis maltrankvila. Ĝi, kiun oni devis iam perforte 
peli el la kaĝo, ĝi nun eksentis, ke la vasta ĉambro estas por ĝi tro 
malvasta, ke gi estas naskita ne por stangoj de drata domaĉo, sed por 
aromaj arbaroj, ke ĉiela roso estas nutraĵo pli dolĉa, ol sukero en 
kaĝo. 

Ĝi fermis la nigrajn okuletojn kaj eligis el la gorĝo trilon, longan 
trilon, en kiu ĝi kantis la tutan mizeron de sia mallibereco, sian tutan 
sopiron. Kaj kiam la forto de ĝia voĉo elĉerpiĝis, kiam ĝi malĝoje 
mallevis la kapeton, okazis io, kio tremigis la birdon: la trilo daŭris! 

Trans la fenestro, sur la verda branĉeto sidis alia birdo, birdo 
el malproksima arbaro, kaj per voĉo freŝa kaj pura kontinuis la me- 
lodion de „printempo, la melodion, kiun ĉiuj birdoj kantas de la ko- 
menco de l' mondo. 

Kaj kiam la birdo el kaĝo ĵetis sin al la fenestro, por respondi 
al la saluto el transe, ĝi rimarkis subite, ke la fenestro ne estis 
precize fermita. Inter la kadroj estis spaco, spaco tre malgranda, sed 
sufiĉa... 

...Cirkaùblovis ĝin freŝa, printempa vento. La ĉarma branĉo 
ektremetis sub la tuŝo de ĝiaj facilaj piedetoj. De la najbaraj branĉe- 
toj bonvenigis ĝin sonoj de aliaj birdoj kaj kune kun ili la liberiginto 
ekflugis kuraĝe supren, al la suno. Lidja Zamenhoł. 


TERURA KVARONHORETO 
SUR LA OKCIDENTO — (NENIO NOVA). 


(persona travivaĵo) 


alamikaj kanonoj tondregas. Aeroplanoj ĵetas hajlegon da 

gasbomboj. Aero krevas per miloj da granatoj, kanon- 
ŝarĝoj kaj aliaj teruraĵoj de la milito. Triope ni ŝvitlabo- 
ras ĉe la kanonego, forsendante rapidvagonare malami- 
kcjn en la Postmondon. Deksesjarulo, mi estas jam sper- 
tulo. La dujara laboro sur la okcidenta fronto malimpresemigis min 
kontraŭ ĉiuj teruroj de la milito. Miaj du kolegoj, preskaŭ infanoj, 
morttremas ĉe ĉiu ekpafo... 

Subite — infera ektondro! La tero malfermiĝas kaj mi eksentas 
min en ĝia interno, en profunda kavo. Nokto. Aero sufokiga. Buŝo 
plena da tero kaj ŝtonoj. Spiro-apenaùa... Ĉu jam la morto?... Ne... 
ankoraŭ... Malrapide mi liberiĝas de la surpremanta tero, elŝprucas 
koton kaj ŝtonojn. En timego mi atendas. Ĉu mi tuj estos sen kapo, aŭ 
sen trunko? Eble sen ili ambaŭ? Super mi — kurado, ĉevalkuro, 
krioj — infero!... La infero palpas la vojon al mia rifuĝejo. 

Mi estas sola. Miaj kameradoj ien iel malaperis. Ĉu ilin sufokis 
la tero, aŭ kvaronigis la malamiko?... Mi aŭdas voĉojn kaj malbenojn 
en nekonata lingvo... Malamikoj. 

— Tien ili kakuloj *) rifuĝis!... 

Mia koro distingas vokon de l' morto. Okuloj streĉiĝas... 

lo terura alproksimiĝas al mi!... Ĉu momstro sovaĝa?... 

Fino de mia vivo... Mi neniam vidis tian bestaĉon... 

Ĝi alŝteliĝas ĉiam pli proksimen... Mi nerve kaptas mian revol- 
veron... Kiaj okuloj!.. Kiaj dentaĉoj!.. La besto paŝas singardeme. 
Ne!... homo!... du homoj!!... Pafiloj en la manoj, ponardoj inter la den- 
toj!... Mi celas... ili celas... Subite: — Haltu! Mi haltas, ili haltas. 

Ĉu ili preferas tranĉi min kiel rostajon?... 

Mi svenas. 

Kiam mi rekonsciiĝis, ili, kliniĝante super mi, enverŝadis en 
mian gorĝon iun fluidaĵon. 


Mi protestas energie. 
— Ne timu, trinku! diris en Esperanto la malamikoj. 


*) Sro Remarque pardonu, ke mi emitas liajn esprimojn. 

— 212... ĉu mi jam estas en la Postmondo?... 

— He... he... ne, vi estas ankoraŭ sur nia bela mondo, kara sa- 
mideano. Malrapide ni komencas rekonadi la belan mondon... Pensoj 
reordigas, la memoro revenas. 

Mi vekiĝis. Mia kapo enhavas kvazaŭ iun dekkilogramon. 

Mi kuŝas sur la kanapo sur la „En okcidento nenio nova". (Re- 
marque). Mia verda steleto triumfe brilas en la vestotruo. Ho, bela 
sonĝo de l' homaro! kiam vi efektiviĝos?... 


P. S. Sinjoro Remarque asertas, ke en la okcidento-nenio no- 
va... Hm... Dume la brulrestaĵoj de la lasta milito ne plenestingiĝis. Ili 
murmuras minace. Do, esperantistoj, rapidu samideanigi la idaron de 
la forbuĉitaj patriotoj. 

Dum diversaj kongresoj (pacifistaj, socialistaj k. t. p.) sentiĝas 
ofte, ke ne ĉiam sufiĉas belaj vortoj kie necesa estas — la ago. Dum 
niaj universalaj kongresoj, precipe dum la budapesta XXI, kiu longe 
restos agrabla rememoro, sentiĝis en paroladoj de esperantistoj kaj 
de registaraj reprezentantoj — forta fido je nia apostola destino. Oni 
aŭdis, ke esperantistoj estos la avangardo de l' finfina venkiro al la 
eterna beno. 

Oni fidas, oni esperas. Ni ne forgesu tion! Nobleco devigas. Kaj 
kiam venos la ora tempo de | efektiviĝo de la bela sonĝo, la feliĉa 
homaro diros al la verdstelana avangardo: 

— Vi ne trompis niajn esperojn. Fez. 


INTERPAROLO. 


Se en gardenon venos Di' dum nigra horo, 
Kia gardeno? 
— Sanktega... 


J. TUWIM. 


Se ekzistas floranta noktmeze la floro, 
Kia ĉi-floro? 
— Mistera... 


Se pri maro muganta stelo sonĝis vere, 
Kiaj la songoj? 
— Mallauta;... 


Se posl Vi, mia kara, mi ploris sincere, 
Kiaj ĉi-larmoj? 
~= Malgajaj... 


Malproksim' en abismon la amon sendanta, 
La malproksimo? 
—— Terura... 


Sopir' al Vi — kvieta, sankta, radianta, 
Kia sopiro? 
-- Ho! Kristol!l... 


Tradukis Eugenjusz Rytenberg. 

MI VIDIS SIN... 


n sune hela tago, sidante apud la tablo kaj rigardante tra la mal- 

E fermita fenestro de nia ĉambro la lazuran ĉielon, mi transportis 

min en pensoj al tiu dolĉa momento de mia enua vivo, kiam mi 

la unuan fajon vidis ĉarman, malgrandan ĉirkaŭ dekkvarjaran 

knabineton en ĝardeno, starantan kun manoj kruce metitaj sur la 
brusto kaj kun okuloj turnitaj al la ĉiellazuro. 

Neniam plu mi forgesos la sopiran rigardon de ŝiaj okuloj bluaj, 
kiel la plej bela cejano kaj ondajn harojn, kun kiuj venteto ludis. 

Kaj vere ravata mi estis vidante ŝin starantan sub branĉoj de 
pomujo kun manoj krucigitaj, rigardantan al la ĉielo, simila en tiu ĉi 
pozo al „enkorpigo de la kredo", kiun mi iam vidis sur ia pentraĵo de 
nekonata pentristo. 

Pasis multe da tempo de tiu ĉi kortuŝa momento, kiun mi kon- 
servus por ĉiam en mia memoro. 

Kaj por ĉiam restos en mi la bildo de la malgranda ĉarma kna- 
bineto kun cejanobluaj okuloj. 

En grizeco de mia vivo tiu ĉi rememoro alportas krom nedire- 
Ta kortuŝo iom da ĝojo kaj gajeco, por kio. mi devas esti al ŝi dan- 

ema. 

Ve, mi ne kuraĝis diri al ŝi eĉ unu vorton pri tio, ke ŝi tiel forte 
frapis mian imagon, eble tial, ke mi sentis min kvazaŭ alforĝita al la 
tero, vidante ŝin enprofundiĝintan en siaj revoj pri io nekonata kaj 
eble nekaptebla, neatingebla. 

Pri kio revis bela malgranda knabineto de kies vizago mi ne 
povis deturni miajn okulojn? 

Mi divenas tion. 

Siaj pensoj fluadis supren, super la teron, al anĝelaro en la ĉiela 
sfero laŭdanta Ĉiopovulon, kien elŝiradis sin ŝia animo senkulpa kaj 
ĉasta. 

Belega ŝi estis en sia meditado, ensorĉita por mi ŝi restos en 
mia memoro. 

Jen miaj pensoj estas okupitaj pri ŝi, dum la okuloj celas la ri- 
gardon en la horizonton vidatan tra la malfermita fenestro. 


Sur la ĉielo per oro kovrita mi vidas la sunon ruĝan kiel pur- 
pura floro, kiu malrapidege subiras. Brilo de ĝiaj lastaj radioj estas 
baldaŭ estingiĝonta. La krepusko jam kovras funebre la teron kaj en 
mian ĉambron trapenetras mallumo. Ho kiel malĝoje, kaj kun kia do- 
mago mi rigardas la forigantan stelon tagan ĉirkaŭatan per palarugaj 
kaj nigrabluaj nuboj. 

Sub influo de sorĉo de la belegeco de majesta vido ondiĝantaj 
en mi sentoj de kortuŝo ekregas tute mian animon kaj ankoraŭ pli 
profundigas profundajn jam pensojn pri nudeco de l' vivo kaj kaduka 
ĝia feliĉo. 

La suno malleviĝis sed ankoraŭ longe, longe mi sidis ĉe la tablo 
apud la fenestro enpense, enprofundigita en meditado pri mia enua 
vivo kaj revanta pri nekonata, malgranda, ĉarma knabineto. 


W. Rymkiewicz. 

Sonas serboj,”) 
lumas suno... 


841 niaj kamparanoj. 


a suno verŝas sur teron ardan fajron. Tremas la varmigita aero. 
| Facilanima venteto susuras inter plenaj kaj maturaj spikoj de 

éreno... : 
Ankoraŭ kelkaj tagoj kaj la grajno elśutigus. La plej lasta 
tempo por rikolton komenci. 

. Faleiloj kaj serpoj atendas. Iras el vilaĝo falĉistoj sur kampon. 
Junaj kaj maljunaj, patroj, filoj kaj nepoj. Staras ĉe orita greno kaj 
tranĉi komencas. 

Takte, paŝon post paŝo ili eniĝas densan, fruktan sekalon. Se- 
kalon kreske egalan al kampulo... 

Kaj la suno brilas, rostas, bruligas senkompate... 

Haltas ili momente. $viton forviŝas de l' frunto. Kaj pluen ek- 
batas per serpoj, falĉiloj... Sufokan varmegon ne plendas... Digraco 
por ili ja estas serena vetero, ke suno klarlumas kaj garbojn sekigos... 

Kaj kiam ĉiele montriĝas nubeto, kortuŝe rigardas falĉistoj kaj 
zorgo pentriĝas sur frunto. Ĉu pluvo ne falos aŭ estos malbela vetero... 

Sed blankaj nuboj fornaĝis. Na LARO Beltempo rikolta! Reviga! 

Ĉie muzikas falĉiloj kaj serpoj.. 
Kie tero pli bona — pli frue... 
Kaj ĝoje aŭdigas kantetoj: 

Janjo, mia Janjo, 

Rapide laboru. 

Estos edziĝfesto, 

Kiam gren — en kesto... 

Sed ĉar virin' ĉe l' danco aŭ falĉo estas spitema, trilas knabi- 
netaj voĉoj: - 

Jaĉjo, mia Jaĉjo, 
Devos multe peti. 
Pli tacile serpi, 

Ol la amon ĉerpi. 

Dume mankas tempo por pripensi. Laboro ne atendas. 

En pena laboro forfluas la tago. La suno direktas sian ĉaron 
okcidenten, per purpura brilo priverŝante la oritajn hubojn. 

Tempo por ripozi. Malrapide krepuskas. La kampo dezertigas. 
En la fenestroj de kabanoj ekbrHis palaj lumetoj. El la kamentuboj 
supreniĝas kolonoj da blanketaj fumoj. 

Svarmas en ĝardenetoj kaj kortoj. Tio, kion diradis surkampe 
la vortoj de l' kanto, diras nun buŝo al buŝo... Nur mallaŭte, murmu- 
re, sed tamen varmege, ame... 


Janjo ne plu diras „ne“. Eble nenion diras, sed kor' ŝia per tuta 
sia voĉo vokas: jes! 


1 
A * * 


*) serpo — rikoltilo; urba duonronda tranĉilo kun dentoj aŭ sen ili, 

o Malrapide noktas... Steloplena, trankvila, silenta ekestos la 
nokto... 

En la fenestroj de l' kabanoj estingiĝas lumetoj unu post la alia, 
kaj sur la ĉielo eklumiĝas stelo post stelo... 

Ĉiam pli trankvile, pli silente, sonĝe kaj dorme... 

Nur ie hundo ekbojas, kaj alia respondas. La nokto ĉirkaŭbrakas 
la mondon. Peza dormo fermas palpebrojn. 


La somera nokto estas mallonga. Apenaŭ homo iom tradormis 
kaj jam mateniĝas. 

La ruĝa suno signas la tempon de l' leviĝo. 

Denove ektintos falĉiloj kaj serpoj... 


Parizo, en aŭgusto. Grenkamp-Kornield. 


„ĴURNALO DE ANTAŬ 200.000 JAROJ” 


e oni ĝis nun ne trovis ekzemplerojn de tiu-ĉi gazeto de antaŭ 
I 200.000 jaroj, tio ne estas la pruvo, ke ili ne ekzistis. Simpla- 

dire pro konfiskordono éiuj jarkolektoj estis detruitaj. 

Jen kelkaj informoj, kiujn mi sukcesis rekonstrui sur la 

bazo de l' tradicio. 

Stelo. lu Loo forŝtelis viandon de ŝakalo. La reganto kondamnis 
la kaptiton je fortranĉo de l' ambaŭ brakoj. Tamen pro amnestio oni 
pardonis al li la duonon de l' puno. 


Sensacia invento. Niaj teknikistoj elprovis la inventon, aŭguran- 
tan grandajn esperojn. Ĝi nomiĝas „Ronda piedo". La invento apogas 
sin sur tio, ke sub multepezan objekton oni submetas rondan basto- 
non kaj tiamaniere oni povas tiun-ĉi objekton tute facile puŝi. Kion 
ankoraŭ atingos tiu-ĉi freneza disvolviĝado de l' teknika kulturo! 

Progresoj en medicino. Vastaj rondoj de l' publiko priparolas la 
lastan operacion de nia sorĉisto Mii: li fortranĉis sendolore kruron 
al la ĉasisto Buu, vundita de rampaĵo. Jen antaŭ la operacio li frapis 
la delikventon tiel forte je la kapo, ke tiu-ĉi perdis konscion dum la 
tuta daŭro de l' operacio. Do la medicino ĉiam pli klopodas malgran- 
digi la suferojn de l' homaro. 

Plej novaj kreitaĵoj de tualeto. La viroj, kiuj volas fari agrabla- 
jon al siaj edzinoj, aĉetas por ili tabuleton, preparitan el osto kaj pro- 
vizitan per dekkelko da dentoj. Por tiu-ĉi tabuleto jam akceptiĝis la 
nomo „kombilo“, tamen ne tute ĝuste, ĉar gi devus nomiĝi „gratilo“ 
tial, ke ĝi estas uzata por la gratado de l' kapo. Elegantaj sinjorinoj 
jam ne gratas sin per ungoj, sed per tiu-ĉi nova ilo. 

La lasta kunsido de ËF Akademto. Dum la lasta kunsido de 
F Akademio nia saĝulo Duu raportis sian lastan teorion, koncerne al 
la pozicio de nia tero. Li pruvis, al ĉies kontento, per frapantaj argu- 
mentoj, ke la tero kuŝas sur testudo, kaj tute ne sur fiŝo, kiel oni ĝis 
nun opiniis. La malnovan tezon defendis furioze nur lia kolego Mee, 
tamen sen pli profunda konvinko. La revolucia teorio de prof. Duu, 
laŭ nia ĝenerala opinio, $angos tute nian mondkopcepton kaj perme- 
sos al ni pli facile ekkoni la esencon de l' universo. 

Nekrologo. Ni priploras la morton de l' respektinda vidvino 
s-ino Pii. Ni formanĝos ŝin laŭ plena ceremonio. 

Suno sur la tero. En la ŝtato Olala oni faris tre interesan ekspe- 
rimenton: jen interfrotante du sekajn branĉojn oni atingis, ke la suno 
venis teren, varmigis kaj bruligis. Nia sorĉisto asertas, ke pro tiu-ĉi 
krimo atendos la loĝantojn granda puno. Ili dume praktike eluzis 
tiun-ĉi inventon: ili bruligas la viandon de bestoj kaj manĝas ĝin tia. 
Ĝi estas la klara pruvo de fordegeneriĝo de tiu-ĉi raso. Ĝenerale 
oni devus proklami la militon kontraŭ ili. 

Demoralizo. La vidvino de s-o Krr, anstataŭ porti ĉe si la kra- 
nion de I edzo dum ok semajnoj, faris tion nur dum kvar, poste ŝi 
edziniĝis. Tiu-ĉi senhonta ago renkontiĝis kun ĝenerala indigno. Nun 
mankas nur, ke niaj vidvinoj tute ne portu ĉe si la kapojn de l' mor- 
tintoj. 

Ekspozicio de bildoj. Du artistoj s-oj Sii kaj Gzi ekspoziciis 
siajn plej novajn desegnaĵojn, elgratitajn sur roko, kiuj prezentas be- 
stojn. La verkoj ĝenerale plaĉis kaj la reganto deziris premii la arti- 
stojn, kio tamen estis neebla, ĉar ili batis sin reciproke ĝis senkon- 
scio, nomante unu la alian fuŝulo. 

Familiaj informoj. La edzino de nia reganto naskis la kvinan fi- 
linon pro kio la reganto rompis al ŝi du ripojn. La stato de l' patrino 
estas kontentiga. 

Fino. En la lasta numero ni sciigis, ke la reganto rompis al sia 
edzino du ripojn. Ĝi estis nepreciza, ĉar li rompis nur unu ripon kaj 
brustoston. Tial la reganto suspendis la ĉefredaktoron, kaj la tutan 
eldonon li ordonis detrui. La sekvanta numero aperos post du mil 
jarcentoj. 

Transskribis: Tommy 
el la pola verdlingvigis: T. Hodakowski. 


DUONTAGON AL DOMSOD. 


Dediĉe al Samideanino E. S. 

a flankaj ekskursoj: jen karakteriza trajto, la ĉefa oni povus diri, 
| de nia XXl-a. Oni ekskursis al Visegrad, al Dömsöd, al Pecs, 

al la Balaton-lago; ĉiam entuziasme, ĉiam sub la éarminfluo de 

la ĉi-jara ĉielo de Esperantujo. 

La 6-an de Aŭgusto — intermikse pluvega kaj brulsuna tago -— 
je la 3 posttagmeze, trideko da ekskursemaj gesamideanoj kolektiĝas 
sub la arkaĵo de la Redutpalaco. D-ro Gyula Lukacs, febre nelacige- 
bla organizanto, kaj ĉiu siaparte, senpacience esploras ĉu la veteron, 
ĉu sian propran dubemon, ĉu... sed S-ro Merchant, nia simpatia Pre- 
zidanto, personigo de | angla gentlemaneco kaj de la esperantista sa- 
mideano, diplomatie fortranĉas ĉiun dubon — feliĉe! —- kaj ĉiuj enaŭ- 
tobusiĝas. 

Post kelkaj minutoj ni trarulas rubandŝajnan straton meze de la 
hungara „kukorica“ kamparo, preterpasas karakterizajn, bel-kaj pu- 
raspektajn vilaĝojn, longajn vicojn da ĉevaltirataj ĉaroj, kies kondu- 
kistoj volonte grumblosakrus al ni, arojn da vagantaj anseroj, kiuj 
bruege dividiĝas diskure sub la premo de nia rapida alveno. 

Unu horo kaj duono forflugas en plej harmonia babilado inter- 
nacia — dek nacioj estas reprezentataj — kaj, fine, Jen ni alvenas al 
Démséd, sur la bordo de trankvila Danubobranéo. 

Mirinde! La tuta loĝantaro atendas nin por inde nin akcepti! 
Ho! la delikatpensa preparo de la sola tiea esperantisto kaj mem vi- 
lagano!! 

Ni eniras en la Petòfi-furdò (banejo) kie gastame nin atendas la 
afabla posedanto, la vilaĝestro, la loka eminentularo. Interŝanĝo de 
naci-internacilingvaj salutoj, vere frata interkonatiĝo. kaj kuntaktigo 
en la varmeta atmosfero de homproksimigaj sentoj. Ni vizitas, poste, 
la ampleksan gastejon, sur kies fundo fiere reliefiĝas bela busto de la 
hungara liberecama bardo Aleksandro Petoti. Honore al li la espe- 
rantistoj venis por alfiksi sur ĝia bazo memorigan plaketon. 

Sur estrado, ĉe la kontraŭa flanko, cigana orkestro ekludas la 
naci-internaciajn himnojn, oni voĉakompanas — pro lingva neeblo 
pli-malpli hore — ilin. 

Ĉarma, pursanga hungarino, portanta nacikostumon, deklamas 
por la esperantistoj Zamenholan versaĵon, kaj poste, oni invitas nin 
viziti la tutan banejon. Trankvila, paradiza loko, kie niaj iom lacaj 
nervoi tiom volonte refortigus per pli longa restado! 

Oni rapide fotografas ĉar baldaŭ mallumiĝos. Grupoj de gehun- 
garoj en siaj blank- kaj vivkoloraj kostumoj intermiksiĝas kun la sa- 
mideanaro, ĉiuj grupiĝas en ordo antaŭ la urĝantaj fotoaparatoj. Ĉar- 
me delikatan japanan samideaninon oni invitas mezen de du fortikaj, 
junaj hungaroj... trak... Farite!.. Dankon!... Ni vidos nin mem poste, 
ĉu ne? 

Intertempe ni proksimiĝas al la ekstrema riverbordo. Kelkaj 
samideanoj eĉ enakviĝas kaj ĝuas naĝadon. Bela vesperkrepusko ĉe 
Danubo. 

Delikatsenta poezio enpenetras nian animon, la variaj duonko- 
loraj, paliĝantaj, nuancoj de tiom por ni eksterordinara, malofta sun- 
subiro, elkaptas nian intiman fibraron, respeguliĝas en ĝi, ĝin super- 
regas. Ĉiu romantikema temperamentulo sendube spirite apartiĝas, 
kvazaŭ izoliĝas meze de la gaja ĉeestantaro por ĝui, en plensilento, 
la poezifluon de tiu forpasanta horo! 

En la gastejo la invititoj rekolektiĝas, altabligas, interbabiladas. 
La ciganorkestro ekludas hungarajn dancmotivojn; la junaj paroj ek- 
ĉardaŝas, ĉardaŝadas senlace. Angelokula, blonda svedino en alloga 
nacia kostumo montras sian ĵus akiritan ĉardaŝarton. Bavaro, senin- 
terrompe junaĝe, gaja, prezentas fajre ĵonglan dancon de sia regiono, 
kantisto-virtuozo, admirinde agrabligas nin per siaj vibroplenaj kan- 
toj ĝis kiam, laŭ peto de niaj gastigantoj, ni regrupiĝas meze de ili kaj 
denove kantas la himnon. Apude, bruna, tiea belulino ekprovas duon- 
voĉe la arion. Ĉarma kaptindaĵo! Kiel autografĉasisto mi havigos al 
mi cian nomadreson por sendi al ci la notojn de De Menil! Tiel farite 
la morgaŭan tagon. Kaj nun ci lernu kaj lernigu de ciaj amikinoj la 
arion de la „nova sento''! Se plaĉos al Dio ni revenos vin aplaŭdi! 

Unu horon antaŭ noktomezo ni realvenis al Budapeŝt. Tamen 
la programo de la festo konsentis, kvazaŭ promese, restadon por ĝis- 
matena dancado. Tro multe por ni esperanto-laboristoj! Sed kiu po- 
vus, en normala semajno, malakcepti tian bonkoran abundon! Ĝis re- 


vido. Kiam? X. 

KIAL VI ESTAS JAM FOR... 


Krepuskiĝas. 

Mi sidas en angulo de kanapo kaj enprofundiĝas en pensojn. 
Pri kio mi pensas? Kien kuras miaj pensoj, miaj revoj? 

Mi estas jam en Warszawa, sed anime — tre, tre malproksime. 

Mi estas tie, kie fluas blua Danubo, kie leviĝas kontraŭ la nu- 
boj Gerhard-monto, mi estas en la urbo, kiun benas Sankta Gerhardo. 

Mi promenas sur bordo de la rivero, mi apogas min je balustra- 
do kaj jen vidas potencan reĝan palacon, jen fiŝkaptistan bastionon, 
jen malnovan fortikaĵon. 

Silente mi staras sur la bordo de Danubo, kiu rakontas al rni 
historion de Hungarujo, historion de brava popolo komence de Ar- 
pad-tempoj. 

Malrapide mi supreniras fiŝkaptistan bastionon, kaj mi rigardas 
de supro la kontraŭan bordon, kie regas majeste grandioza parlamen- 
to. Sur malbela fono de l' firmamento ĝia silueto aspektas potence. 
Ĝi ŝajnas etendi brakojn al ĉielo kaj postuli la justecon. 

Mi iras sur ponton. 

Antaŭ miaj okuloj neesprimebla aspekto: miloj da lampoj sur 
stratoj, pontoj, montoj kaj sur montpintoj, iluminitaj sorĉe citadelo, 
monumento de Sankta Gerhardo kaj bastiono de fiŝkaptistoj. 

Fabelo aŭ realaĵo? 

Ĵes realaĵo — tio estas ja en Budapeŝto, reĝino de Danubo. 

Mi iras antaŭen kaj atingas Margaret- insulon. 

Belaj, bonodoraj rozoj, altaj, fieraj poploj invitas pasanton eniri. 

Mi preterpasas lumitajn aleojn, elegantajn restoraciojn kaj mi 
serĉas trankvilan lokon. 

Ĵen ĝi estas malproksime de homoj kaj de bruo de granda urbo. 

Mi sidiĝas sur benkon. Antaŭ mi fontano. 

La akvo fluas mallaŭte sur ŝtonoj. 

Kion ĝi rakontas senĉese, senĉese? 

Belan fabelon ĝi flustras. 

Pri kio? 

Pri tio, kio estas, kai pri tio, kio estos. 

Ĉu vi diras la veron? Respondu al mi, ho fontano! 

Respondas silento kaj trankvila murmuro de akvo. 

Ĉirkaŭe melankolia zumo de Griloj. 

De l' malproksimo aŭdigas ciganmuziko. 

Ho, belaj, budapeŝtaj vesperoj, kial vi estas jam for! 


Warszawa, en aŭgusto 1929. Halina Weinsteinówna. 


AL ĈIUJ ESPERANTISTOJ GRAVA PETO. 


Radjostacio en Wilno petas, ke radjoaŭskultantoj sendu deziron 
kiun lingvon ili volas lerni, Pro tio ni petas ĉiujn Esperantistojn kaj 
iliajn konatulojn sendi dezirojn pri enkonduko de Esper.-kurso. 

ĈIU. SAMIDEANO PLENUMU SIAN DEVON NEPRE KAJ 
SENPROKRASTE!!! 

LA ODORO DE LMORTO. 


e multe da personoj posedas la kapablon antaŭsenti kaj antaŭ- 
N vidi okazaĵojn, kiuj okazos ne pli frue ol en estonteco. Ĉi tiun 

kapablon oni nomas ordinare „klarvido“. Se la antaŭsento fa- 

riĝas helpe de flarorgano, la nazo, tiam oni devas uzi logike la 
terminon, iom strange sonantan, nome ,,klarflaro"'. 

Ĉi tian kapablecon ,,klarflaron'' posedas, laŭ raportoj de iu ger- 
mana gazeto, juna inteligenta virino s-ino F. Ŝi estas cetere komplete 
„normala kaj ne diferencas de aliaj junaj edzinoj: ŝi iradas en kino- 
teatron, pasie kartludas kaj amas dancadon. 

Ŝia denaska ĝoja anima stato cedas tamen iafoje al subita ŝanĝo 
kaj post bonhumoro sekvas momentoj de malĝojo kaj deprimiteco. Ĉi 
tio okazas tiam, kiam en ŝia ĉirkaŭo, aŭ en pli proksima ĉu malpro- 
ksima najbareco, al iu persono minacas baldaŭa kaj neatendata mor- 
to. En ĉi tiuj okazoj alblovas ŝin ia karakteriza naŭze-dolĉa odoro. 

Ĉi tiu stranga fenomeno montris sin ĉe ŝi unuafoje ĉe la morto 
de ŝia avino, kiam ŝi estis ankoraŭ juna 12-jara knabino. Kelke da ja- 
roj poste la okazaĵo ripetiĝis mallonge antaŭ la morto de ŝia patrino. 
En pli malfrua vivo „la pernaza morto-antaŭsentado” ripetiĝis ĉe ŝi 
tre ofte. 

Unu fojon s-ino F. vizitis en hospitalo sian antaŭan serviston 
malsanan je tifo. La farto de l' paciento estis laŭ opinioj de kuracistoj 
jam tiel bona, ke li povus forlasi la hospitalon post kelkaj tagoj kaj 
reveni hejmen. Sinjorino F. tamen ne partoprenis la optimismon de 
la kuracistoj kaj rekte deklaris, ke maljuna Johano mortos baldaŭ. 
Kaj efektive post kelkaj jam horoj ĉe la malsanulo okazis tute nean- 
taŭvideblaj komplikoj, kiuj kaŭzis subitan morton. 

Unu el la kolegoj de ŝia edzo intencis post sia malsano ekiri al 
la sanigejo, kuŝanta en la ĉirkaŭajo de Vieno, por fini la kuracadon. 
Dum sia antaŭvizito alblovis s-inon F. karakteriza odoro de l' morto 
kaj post paso de unu plentago la resaniĝanto kuŝis jam senviva. 

La plej kurioza okazo estis notinda, kiam la „aŭguristino de 
I morto", ĉeestanta“gajan kinoteatran spektaklon, subite per sia flaro 
antaŭsentis ian mortan okazaĵon. Post eliro de la teatro ŝi ekvidis sur 
la strato kunkurintan homamason, kiu ĉirkaŭis kuŝantan sur la trotu- 
aro viron, mortintan antaŭ nelonge je koratako. 
| Ciuj citataj okazintajoj kaj multe da aliaj similaj, priparolantaj 
la fakton de la „pernaza morto-antaiisentado ' estis certigitaj de se- 
riozaj kaj kredintaj atestantoj. Trad.: Proł. Sygnarski. 


TRADUKA KONKURSO. 


La premion ĉifoje meritis „Agar“ (S-ino Helena Hempel) el Lwów. Jen ŝia 


traduko: 
MIRAALKO '). 
Miĥalko, malriĉa vilaĝano, kiu venis Varsovion por gajni monrimedojn, sta- 
ris antaŭ la pordego de unu el urbaj domoj, konsiderante, kien li devas sin di- 
rekti, por trovi laboron. Tiam li ekrimarkis, ke sur la nepavimita strato, kie sta- 
ris apenaŭ kelkaj domoj, svarmas teruritaj homoj. Ili kriis kaj montris per manoj 


°) Popola formo de l' nomo Miĥaelo. (Rim. de l' tradukinto). n 

la nefinitan konstruaĵon, antaŭ kiu kuŝis tabuloj, rompitaj palisoj kaj tute novaj 
ruboj. Super ĉio leviĝadis ruga polvo el briko. 

Miĥalko alkuris pli proksimen. Tie li jam ekvidis kio okazis. Jen — estis 
falinta nova domo. 

Unu flanko tute dispecigis de supre ĝis tero, kaj la dua en pli granda parto. 

En la breĉitaj muroj pendis fenestraj kadroj kaj du traboj, destinitaj por 
surportado de plafonoj, malsuprenfalis, fleksiĝis kaj frakasiĝis kvazaŭ splitoj. En 
la fenestroj de najbaraj domoj aperis ektimigitaj virinoj. Sed sur la strato, krom 
la laboristoj, trovis sin apenaŭ kelkaj personoj. La famo pri la akcidento ne havis 
ankorau tempon por atingi la urbmezon. 

La unua konsciiĝis ĉefa majstro. 

— Ĉu neniu pereis? — li demandis tremante. 

— Ŝajnas ke ne. Ĉiuj ĉeestis dum la matenmanĝo. 

La majstro komencis kalkuli siajn laboristojn, sed senĉese eraris. 

— Cu alestas la laborkunuloj? 


— Ni estas! 

— Kaj la helpantoj? 

— Ni estas! 

— Andreo malestas — aŭdiĝis unu voĉo. 

— Jes, li trovis sin interne. 

— Oni devas lin serĉi — diris la majstro per raŭka voĉo. 


Kaj li iris al la renversita domo kaj post lin kelkaj pli kuraĝaj. 

Miĥalko senpripense ankaŭ proksimiĝis. 

S-ino Hempel bonvolu nin sciigi, ĉu ŝi bezonas la plenan tekston por tra- 
duki la ceteran parton de la noveleto. Ankaŭ indiki la libron (4 zł) deziratan. 

Aliaj konkurs-partoprenintoj: 1) Ing. Chmieliński (kiu sendis longan versaĵon 
koncerne la antaŭan T. K.-on, nepublikigeblan, bedaŭrinde), 2) A. Dowgierd, 3) E. 
Kołodziej, 4) S. Litwiński, 5) T. Niedźwiedź, 6) Oĥo (tre bona), 7) Bron. Pruc, 8) 
I. Sercarz, 9) Dro Br. Skalkowski, 10) A. Troszyfiski (aparte menciinda). 

La sekvanta konkurso aperos en oktobro k. j. 

Dr. Leopold Dreher. 


POLLANDA KRONIKO. 


BJALYSTOK. Malgraŭ la someraj monatoj la loka Esp. S-to sukcese daŭ- 
rigas la kutiman intensivan laboron por disvastigo de Esperanto. La somera kurso 
jam finiĝis kaj la ekzamenoj montris bonan sukceson. Multe da atento nunjare de- 
diĉis la S-to al la eksterurbaj ekskursoj, kiuj plej bone servas al kunligo de utila 
kun agrabla propagandante Esperanton dum agrabla ripozado de la societanoj en 
la belaj someclożejaj ĉirkaŭaĵoj de Bialystok. Ni ankaŭ havis la plezuron akcepti 
kelkajn eksterurbajn gesamideanojn inler ili: S-ron M. Stankiewicz el Swieciany, 
F-inon Zieleniec el Lomza k. a. Ankaŭ vizitis nin S-ro L, Agurtin el Parizo, kiu 
la 24. VII. prelegis en la Societejo antaŭ multnombra aŭskultantaro pri la espe- 
ranta movado en Francujo. La 21. VI. okazis la ĝenerala Jarkunveno de la S-to, 
dum kiu i. a. estis decidite: kunvoki en septembro en Bialystok Regionan Kongre- 
son de Esperantistoj de Bialystoka vojevodlando, entrepreni la aĉeton de la na- 
skiĝdomo de Zamenhof k. a. Interalie la Kunveno atentante la grandajn meritojn 
de la loka lerneja Inspektoro S-ro Jurecki por progresigo de nia movado, decidis 
elektin lin kiel honoran membron de la S-to. En la Komitaton oni elektis: S-ro J. 
Ŝapiro (prez.), Placek (v-prez.), F. Kurjański (sekret.), J. Tynowicki (kas.) kaj J, 
Kubala (anst.). S-ro K. Ŝapiro k. F-ino F. Wajntraub. 

La okazintajn Kongresojn Pollandan en Poznań partoprenis el Białystok 13 
personoj kaj la Universalan en Budapest (ankaŭ Wieno kaj Praha) 3 personoj. La 
raportoj pri la Kongresoj aŭskultitaj kun granda intereso de multnombra ĉeestin- 
taro okazis la 19. VII. (pri Poznań) farita de S-ro F. Kurjański kaj la 29. VIII. (pri 
Budapest) de S-roj F. Kurjariski kaj Ŝapiro. Estas notinde ke la lasta ĉe la Kon- 
greso reprezentis la Urbestraron de Białystok kaj en gia nomo transdonis al la 
Kongreso la saluton. 

GRODNO. La 20. VII. alvenis ĉi tien la ekskursanoj de Zam. Esp. S-to el 
Bialystok (30 pers.). Kiuj vizitis la urbajn vidindaĵojn, lokajn somerloĝejajn ĉirkaŭ- 
ĵojn k. t, p. ĉie propagandante Esperanton per disdonado de flugfolioj. Dank“ al 
la ekskurso“ aperis granda intereso por Esperanto kaj espereble en la proksima 
estonteco multaj lernos ĝin ĉe la speciale starigota kurso. 

KRAKOW. En la loka ĵurnalo ,,Czas' aperis propaganda artikolo de prof. 
Bujwid s. t. „Esp. en Japanujo", en kiu la aŭtoro prezentas grandegan antaŭen- 
paŝon de Esp. en Japanujo. 

LUBLIN. Dum la kunveno de P. E. A. okazinta la 11. VII. k. j. raportis la 
sekretario s-ro Cz. Pruski pri II Pollanda Esp. Kongreso kaj rakontis pri siaj im- 
presoj de Pollanda Ĝeneral-Ekspozicio en Poznan. Ĝisnuna Prezidanto de P. E. A. 
forlasis Lublinon kaj translokiĝis al Lodz. — Kafejo ,,Warszawska" apud str. Kra- 
kowskie Przedmiescie Nr. 60. — estas elektita kiel „Esperantista renkontejo"; por 
dispono de gastoj estas elmetitaj en la kafejo 9 esp. gazetoj nome: „Pola Esperan- 
tisto", „Heroldo de Esperanto", „Oomoto Internacia", „Esperanto“, „Internacia 
Medicina Revuo", „Katolika Revuo", „Etulo“, „Internacia Pedagogia Revuo" kaj 
„ISK“, — Trapasantaj geesperantistoj estas bonvenataj. 

LWOW. En la kunveno de UEA-noj okazinta la 18. VI. k. j. oni elektis 
s-ron d-ron Fels kiel delegiton kaj kiel vicdelegiton la ĝisnunan: s-ron Kucharz. 

LOMZA. Kaŭze de la alveno de ekskursantaj gesamideanoj el Bialystok la 
17. VIII. la lokaj esperantistaj arangis por ili tre varman akcepton. Oni kune vi- 
zitis la vidindaĵojn, arbaron, riveron en tre agrabla kunestado. Ankaŭ okazis ko- 
muna tagmanĝo k. vespere bankedo kun propaganda vespero dum kiu okazis 
prelegoj de S-ro M. Perelman kaj F. Kurjaŭski kaj koncertaj numeroj plenumitaj 
de gesamideanoj: Osovicki, K. Ŝapiro, Zonŝajn, Darguzatiski k. F-ino B. Mekler. 
La vespero finiĝis per dancado kaj kantado de la Himno. La ekskurso kaj la ve- 
spero faris en la urbo grandan impreson. 

SLOMNIKI. Tie-ĉi gvidas s-ano J. Rozenblum 5 esp.-kursojn kun 65 par- 
toprenantoj. 

SOSNOWIEC. Dank' al klopodo de Esp. Delegitaro de Zagłębie okazis la 
13. VIII. k. j. konferenco de prelegantoj kaj instruantoj de Esp. dum kiu oni pri- 
parolis metodojn de la propagando. Loka gazetaro de Zagłębie favore raportas 
pri nia movado. Eleklitaj delegitoj nome s-roj d-ro A. Ingster kaj Bol. Czechow- 
ski vizitis lernejinspektoron Winiarski en Bedzin, petante permeson propagandi 
Espon inter la instruistaro, je kio li konsentis. 

EDZIĜOJ. S-roj L. Kaplan, N. Lew kaj M. Ŝacman, membroj de Zam. Esp 
S-to en Bialystok. Koran gratulon. 

MORTO. Mortis la patro de nia samideano S-ro Segalowicz en Bialystok. 
Sinceran kondolencon. 

FIANĈIĜO. S-ro I. Zuskowicz, membro de la S-to en Bialystok fianĉiĝis. 
Koran gratulon. 

Ekzamenoj dum la III. Pollanda Esp. Kongreso. 2 

Kiel konigite, dum la III. tutpollanda esp. kongreso okazis ekzamena . Gin 
faris sukcesplene s-ino Elizabet Liibeck el Tallin, Estonujo kaj s-o M. Bursztyn 
el Warszawa. (Koran gratulon, La Red.). 


+ 
LEOPOLD KRONENBERG. 


La 7-an de aŭgusto 1929 en Warszawa la morto forrabis el niaj vicoj unu 
el la plej agemaj, plej aktivaj esperantistoj de Pollando — Leopold Kronenberg, 
diplomita profesoro de lingvo Esperanto, aŭtoro de la plej disvastigita lernolibro 
esperanta por Poloj s. t.: „Samouczek pomocniczego jezyka miedzynarodowego 
Esperanto — w dwunastu lekcjach metoda własną", kiu en sia 4-a eldono de la 
jaro 1927 atingis jam la generalan eldonkvanton de 33 mil ekzempleroj. 

Pro manko de loko en tiu-ĉi Nro ni bedaŭrinde estas devigitaj prokrasti al 
SE evanta Nro la pli detalajn sciigojn, biografiajn pri lia tutviva por-esperanta 
aboro. 

Tie-ĉi ni nur mencias, ke la enterigo, okazinta je la tombejo Brudno en 
Warszawa la 14-an de aŭgusto, eslis modesta sed tre serioza manifestado espe- 
ranta. Ĉeestis ĝin reprezentantoj de preskaŭ ĉiuj grupiĝoj esperantaj de nia ĉef- 
urbo. Adiaŭis la foririnton al eterna paco: f-ino Lidja Zamenhof, sekretario de 
laborista esper. Societo „Praca-Laboro“ J. Zawada kaj s-ro Wiesenfeld. 

Al la postrestinta edzino, s-ino Michalina Kronenberg en Bydgoszcz la re- 
dakcio de „Pola Esperantisto" kaj la „Pola Esperanta Delegitaro" en la nomo de 
ĉiuj pollandaj esperantistoj esprimas sian tutkoran kunsenton. 

Honoro al nia memoro! 

Danco de Skeletoj, unuaktaĵo de Ujaku Akita. El japana lingvo esperanti- 
gis Hajime, Ŝuzui. Eldone de Japana Esperanto- Instituto, Uŝigome Ŝin' Ogaŭamaĉi 
HI—14, Tokio. Prezo nemontrita. 

Loko de la agado: ambulanca tendo por rifugintoj de l' terura kataklismo, 
Tempo: 1923, kiam tertremego kaj fajrego skuis la ĉefurbon Tokio. 

Krome eslas du aliaj scenaĵoj de la sama aŭtoro, tradukitaj de Ŝuzui kaj 
Suzuki. La esperanta lingvo de la tradukintoj estas bona, pli ol tiu de aliaj orien- 
tanoj. La eksteraĵo de la libro zorgoplena, laŭdon meritanta. Japana Esperanto- 
Asocio donis per gi pruvon de sia estimindeco. Serioza organizaĵo ĝi estas, same 
grava en Oriento kiel ĝiaj frataj organizaĵoj en Parizo kaj Londono. ` 

Dr. L. Dreher. 

Klasika legolibro. Em. Robert, 5, Rue Ravignan, Paris (18-e). Pagoj 32, Pre- 
zo: 1.25 Ír, afrankite 1.50 fr. La libreto enhavas kelkdekon da bone elektitaj kaj 
belaj ĉapitroj, verkitaj de lingvospertuloj. Ilia enhavo plejparte ŝerca kaj ĉiam 
interesa rekonmendigas la libron por la uzado de ĵusaj kursfinintoj kaj aliaj per- 
sonoj, kiuj volas amuziĝante perfektiĝi en la lingvo. Krome ĉiuj personoj legos la 
libreton kun intereso, kaj profito por ilia lingvokono. 

Chemnitz. Bele eldonita konciza gvidfolio tra la urbo senkoste ricevebla 
de: Fremduloficejo en Chemnitz J-Kirchplatz 1. Germanlando. 

Elektitaj Versaĵoj, de Marie Under el la estona lingvo tradukis Hilda Dre- 
sen. Prezo: 2. sv. fr, sendkostoj ne enkalkulitaj. 3007, rabato ĉe mendo de alme- 
naŭ 10 ekzempleroj. Paĝoj 96. Aĉeteble ĉe: Esperanto Asocio de Estonio, Tallin, 
Estonio, Postkast n-ro 6. Tre lerta poezia traduko imitanta rimon kaj ritmon de 
la originalo permesas ekkoni fremdan al ni ĝisnun eminentan poetinon de niaj 
nordaj najbaroj. Tre riĉa enhavo de la versaĵoj, originalaj komparoj, diverseco 
de l' ritmoj kaj kelkfoje nekutimaj rimoj elmontras unuflanke veran talenton de 
la poetino kaj duaflanke majstrecan lingvoregadon de l' tradukantino. Ni devas 
nur bedaŭri, ke mankas enkonduko, de kiu ni povus sciiĝi almenaŭ kelkajn in- 
formojn pri la estona literaturo, kiu laŭ havigita al ni elekto de la versaĵoj pre- 
zentas sin tre interese. 

Universala stenografio. La konata stenografisciencisto Felix de Kunovski 
eu Potsdam sukcesis post jardeka laboro konstrui mallongskribon, kiu sen aliigo 
de la sonosignoj estas uzebla por ĉiuj lingvoj kaj kiu tial nomiĝas Internacional- 
stenografio. S-ro de Kunovski Jam pretigis gvidilojn por 22 lingvoj, el kiuj ĝis nun 
aperis 15, nome por la esperanta, germana, angla, franca, hispana, itala, pola, ru- 
sa, sveda, dana, nederlanda, portugala, rumana, greka kaj latina lingvoj. Baldaŭ 
aperos la gvidiloj por la serba, bulgara, ĉeĥa, ukraina, hungara kaj japana lingvoj. 
Pro la internacia disvastigo, ĉiuj gvidiloj estas verkitaj en la internacia helplingvo 
Esperanto. En la nunaj tagoj aperis germanlingva instruilo por la „germana mal- 
longskribo" de la Internacionalstenografio. La „Regna Asocio por Nacionalsteno- 
grafio” Duisburg, Friedenstrasse 79, batalas por la disvastigo de la Internacional- 
stenografio. Theta. 


Recenzo de aliaj alsenditaj libroj aperos pro manko da loko en sekvonta 
numero, 


UNIVERSALA ESPERANTO-ASOCIO. 


POLA TERITORIO. Ĉefdelegito: J. Ŝapiro, Lipowa 33, Bialystok. 
> OFICIALA BULTENO No 9. 
KAUZO DE PROKRASTO. Ni informas, ke pro la kongresa kaj postkon- 


gresa vojago de la Cefdelegito aro da aferoj ne povis estis rapide plenumita. Bon- 
volu do ne malpacienciĝi. Cio estas sinsekve plenumata! 

JARLIBRO 1929. Pro diversaj teknikaj malhelpoj la Jarlibro aperis kun 
malfruo kaj estis dissendita nur fine de julio. Membroj eble nericevintaj ĝin bon- 
volu informi la Ĉefdelegiton. Novaj membroj, aligantaj nun, ricevas la Jarlibron 
senprokraste. 

PUBLIKA DANKO. Ni plenumas agrablan devon, diskonigante, ke la UEA- 
kunveno dum la III Pollanda Kongreso de Esperanto en Poznan la 29-an de junio 
n. j. aŭdinte el la raporto de la Ĉefdelegito pri bonega disvolviĝo de UEA en 
Varsovio,esprimis sian dankon al la Delegito s-ro Włodzimierz Miernicki kaj al 

la Vicdelegitino f-ino Halina Weinstein pro ilia fervora laborado por UEA. 

NEREPAGINTOJ. Ni ĝoje konstatas, ke certa parto da nerepagintoj post 
niaj lastaj alvokoj ree aligis al UEA. Ni esperas, ke ankaù la restantaj faros sian 
devon kaj restos fidelaj al UEA. Tuj post ricevo de ilia kotizajo ni ekspedos al 
ili la Jarlibron, gazeton kaj ĉiujn necesajn dokumentojn. 

UZU LA SERVOJN DE UEA! Nia Asocio ekzistas por servi al la Espe- 
rantistaro per praktika apliko de nia internacia lingvo. Uzu do ĉe ĉiu taŭga oka- 
zo la servojn de UEA! Se vi deziras akiri ian informon el eksterlando, skribu al 
la Delegito en koncerna loko, kies adreson vi trovos en la Jarlibro. Algluu ku- 
ponon por servopeto kaj aldonu respondkuponon. Uzu, praktike nian lingvon kaj 
Vi miros, spertante, kian utilon ĉiuflankan alportas nia Asocio dank' al Esperanto. 

STATO DE UEA EN POLUJO. La UEA-anaro en Polujo malrapide, sed 
konstante plimultiĝas. La 1-an de Septembre n. j. ni havis 407 membrojn (3 DM, 
4 MS, 249 MA kaj 151 M). Ni daŭrigu ĉiuj kun fervoro nian varblaboron, memo- 
rante, ke plimultiĝo da UEA-anoj en Polujo signifas plifortiĝon de la Esperanta 
movado en nia lando. La Delegitoj kaj la Ĉefdelegito volonte disponigos al ĉiu 
varbemulo necesan propaganda-materialon. 

NOVAJ DELEGITOJ. Informo pri novaj Delegitoj aperos en sekvonta 
Bulteno. 


Białystok, la 1. 9. 1929. J. Ŝapiro, Ĉefdelegito de UEA. 


W SPRAWIE UZUPELNIEN DO SLOWNIKA. 


Do druku uzupełnień słownika w myśl naszej odezwy uzyskaliśmy dotąd 
następujące malerjały: 

1) Dra Drehera materjały drukowane w P. E. w r. 1927 i 1929. 

2) Dra Felsa ze Lwowa (45 wyrazów). 

3) P. Grenkamp-Kornielda z Paryża (54 wyr.). 

4) P. Hoszowskiego z Bolechowa (121 wyr.). 

5) Dra Blassberga z Krakowa słowniczek wyrażeń lekarskich w 4 zeszytach. 

6) P. Wierzchowskiego ze Lwowa bardzo bogaty zbiór nowych wyrazów 
(— głównie t. zw. wyrazów obcych —) zestawiony ze słowników: Kabe, Verax, 
Boirac, Jiirfensen, Benneman, Rollet de l' Isle, Stojan, Zamenhof, Boulet, Gros- 
jean Maupin, du Menil, Kreuz, Mazzolini, Hecker i in. 

7) P. Orzecha z Tarnowa zbiòr uzupelnien stownikowych, gromadzonych 
w ciągu kilku lal (ponad 2.000 wyrazów polskich). 

8) Dra Czubryfiskiego z Garwolina. 

9) P. Hodakowskiego z Krakowa (około 500 wyr.). 

W ten sposób zebrany materjał przedstawia się dość pokaźnie, gdyż (bez 
wliczenia bogatych zbiorów Dra Blassberga i H. Wierzchowskiego, stanowiących 
same przez się osobne słowniczki) już obecnie zawiera około 2.600 wyrazów na- 
główkowych polskich a około 9.000 wyrazów esperanckich. 

Mimo to wobec bogactwa słownictwa w języku polskim zdajemy sobie spra- 
wę z tego, że nie jest to jeszcze wszystko, co do słownika wstawić można, a na- 
wet można wyrazić przypuszczenie, że wobec ustawicznego rozwoju języka sło- 
wnik nigdy nie nadąży polrzebom życia we wszystkich jego objawach. 

W przypuszczeniu, że jeszcze wiele materjałów znajduje się w rękach na- 
szych samideanów, zwracamy się ponownie z apelem i prośbą o oddanie ich do 
zużytkowania slownikarskiego, przyczem dodajemy, że chodzi o wyrazy w słowni- 
ku Grabowskiego zamieszczone. 

Wszystkim wymienionym jakoteż i przyszłym współpracownikom wyraża 
Redakcja ,samideanan dankon' za dostarczenie materjałów. 


Dodatki należy przesyłać pod adresem: Jozef Orzech, dyrektor II gimna 
zjum w Tarnowie. 


ALVOKO. 


Al ĉiuj Esperantistoj samtempe religiaj (kristanaj) socialistoj, mi faras la 
urĝan peton konatigi sin al mi (plenan nomon kaj adreson! mi petas) por ke ni 
komune agadu kaj servu la internacian religian (kristan-) socialistan movadon. Ni 
pruvos tiel agante la utilon de Esperanto kiel interfratigilon kaj interkomunikilon 
por nia movado. 

Kun frataj salutoj, Via samspiritano, J. L. Bruijn, 
Daguerrestraat 156, Hago (Nederlando)  Poŝtĉekkonto No. 860. 

2 LETERKESTO. 


S-o P. el Lomza. Via versajo estas bona, tamen iam malfruiginta. Nun ni 
ne havas jam okazon reveni al la temo pri eksp. Domaĝe! 

S-o R. el Dabr. G. Vian noveleton post kelkaj malgrandaj ŝanĝoj ni presi- 
ĝis. Pri la ricevita dua ni poste decidos. 

Ĉiujn ni petas alsendi presotajojn maŝinskribitaj. Se tio ĉi estas absolute 
neebla oni devas skribi treege legeble prefere per presliteroj, aŭ kaligrafie, pre- 
cize distingante „n' kaj yu", ar“ kaj av“, „e' kaj „c“ ktp. Almenaŭ iomete facili- 
gu al ni laboron. Ni tre petas. 


TEKSTO DE L' MINISTERIA DECIDO. 


Laŭ peto de kelkaj samideanoj ni prezentas ĉi sube tradukon de ministeria 
decido, kiu permesas enkonduki Espon al lernejoj kiel nedevigan objekton: 
„Ministerio de religiaj konfesoj kaj publika klerigado. 
Warszawa 18 de aŭgusto 1928. 
Nro II-P 5212/28. 
Koncerne Esperanton. 
Al Sinjoro Profesoro Dro O. Bujwid 
en Krakow, Lubicz 34. 
Ministerio de Religiaj Konfesoj kaj Publika Klerigado rilate al persone de 
Vi ĉi-afere prezentita demando komunikas, ke gi lasis al Ministerio de Eksterlan- 
daj Aferoj laŭ kompetenteco eventualan subskribon flanke de Polujo de „Accord 
relatif" a l' Esperanto aldonante, ke gi emas permesi enkondukon de Esperanto 
en lernejojn, maksimume kiel nedevigan objekton konforme al anonciĝado de 
l volontaj lernantoj, tamen ne povas tiun ĉi objekton enkonduki devige, antaŭ 
ĉio tial, ke pluan trośargon de programoj de niaj lernejoj per la nova objekto 
opinias neĝusta. 
Anstataŭanto de Direktoro de l' Departamento 
B. Kielski. Fakestro. 
(Red.) 


DE LA ADMINISTRACIO. 


Pro la kongresa kaj postkongresa vojago de la Administranto aro da afe- 
roj ne povis estis rapide plenumita. Bonvolu do ne malpacienciĝi. Ĉio estas sin- 
sekve plenumata! 


ZAWIADOMIENIE. 


w sprawie kursów korespondencyjnych języka Esperanto prof. Leop. Kronenberga. 


Zarząd Robotniczego Stowarzyszenia  Esperantystów „Praca-Laboro” 
w Polsce, z siedzibą w Warszawie (adres Zarządu: Warszawa, ul. Marszałkow- 
ska 81, m. adw. Litauera) niniejszem zawiadamia esperantystów w Polsce, że 
w porozumieniu ze spadkobierczynią, wdową po $. p. prof. Leopoldzie Kronen- 
bergu, przejął prowadzenie „Kursów Korespondencyjnych' na dotychczasowych 
warunkach: 

Chcący pobierać naukę języka Esperanto drogą korespondencyjną, wpłaca 


na konto PKO. Warszawa Nr. 20845, Jan Zawada, sekretarz „Laboro“ — sumę 
zł 12, poczem otrzymuje bezpłalnie samouczek, poprawianie ćwiczeń i inne 
wskazówki, dotyczące kształcenia się i doskonalenia w języku Esperanto — dro- 


ga listowną. Kierownictwo kursów korespondencyjnych „Laboro' objął Dr. M. 
Weissblum. Wszelkie sprawy, związane z dotychczasowem prowadzeniem kursów 
należy skierować listownie na powyżej podany adres. 

Za Zarząd: 

Jan Zawada, sekretarz. Józet Litauer, przewodniczący. 

PS. Równocześnie Zarząd „Laboro“ zawiadamia, że wpłaty na wydany 
przez Stowarzyszenie „Pełny podstawowy słownik języka międzynarodowego 
Esperanto" uskuteczniać obecnie można na wyżej wspomniane konto PKO. Nr. 
20845 Warszawa. (Porówn. ogłoszenie). 


Drukarnia L, Gronusia i S-ki w NEkowie Stolarska 6. Telefon 1018. 


CAAZAAZAAAZZIAZAZA A AAZAZIZ RARO RIA OLI ZO ARIA da LA) 


YYDAWCY: POLA ESPERANTISTA KLUBO & 


SOCIETO ESPERANTO EN KRAKOW 
ADRES: KRAKOW, ULICA LUBICZ Nr. 34. 
REDAKTOR PROF. DR. ODO BUJWID REDAKTANTO 


PRENUMERATA: rocznie Zł. 8:—, półrocznie Zł. 4—. Dla towarzystw 
i grup esperanckich (przy przesyłce najmniej 5 egz. pod jednym adresem) 
roczna prenumerata Zł. 6—. 

ABONO: jare Zł. 8'-. duonjare 4'--. Por societoj kaj grupoj esperan- 
tistaj (ĉe sendo de minimume 5 ekz. al unu adreso) jarabono Zł. 6'-- 
Konto Pocztowej Kasy Oszczędności Krakow Nr. 406.660. 
Eksterlande jarabono — 1 dolaro. 

Podwójny numer Zł. 1:40 Duobla numero. 


000090006000008000066500000900030656000606060508000080060 


Bezpłatnie rozdaje materjał propagandowy Akademickie Koło 
Esperantystów w Krakowie. Jedynie za koszta administracyjne i prze- 
syłkowe pobieramy 1:50 zł. od paczki kilogramowej, w której mieszczą 
się broszury, gazety, afisze, ulotki, pocztówki, nalepki i t. p, W miarę 
możności uwzględnia się życzenia specjalne. Przyjmuje sję znaczki po- 
cztowe i „U E A respondkuponoj“. Zwracać się do: Ak. Koła Esp., 
Winc. Pola 5/ I p. lub Admin. Pol. Esp. 


9$$9$994$9949999999999999999999999999999999990994999.9 9.9 


TREŚĆ — ENHAVO: 


O. BUJWID: LA BUDAPESTA KONGRESO INTERNACIA. HI 
POLLANDA KONGRESO DE ESPERANTO. DR. ANTONI CZU- 
BRYNSKI: LA KONKLUDO EL STATISTIKO (KONGRESA PA- 
ROLADO). HALINA WEINSTEINOWNA: ĈE-KURSO EN BUDA- 
PEST. JOZEF GARBACIK: „PAĈJO BEM". O, B.: EL LA GAZE- 
TARO. JOZEF TOCZYSKI: SUPERNACIISMO DE HEROLDO. 
LIDJA ZAMENHOF: BIRDO EN KAĜO! FEZ.: TERURA KVA- 
RONHORETO SUR LA OKCIDENTO — (NENIO NOVA). J. TU- 
WIM: INTERPAROLO — (TRAD. EUG. RYTENBERG). W. RYM- 
KIEWICZ: MI VIDIS SIN.. GRENKAMP-KORNFELD: SONAS 
SERPOJ, LUMAS SUNO.. TOMMY: „ĴURNALO DE ANTAŬ 
200.000 JAROJ” (TRAD. T. HODAKOWSKI. X.: DUONTAGON 
AL D6MS6D. HALINA WEINSTEINOWNA: KIAL VI ESTAS JAM 
FOR...! LA ODORO DE L' MORTO (TRAD. PROF. SYGNARSKI). 
DR. L. DREHER: TRADUKA KONKURSO. POLLANDA KRONI- 
KO. t LEOPOLD KRONENBERG. BIBLIOGRAFIO. BULTENO 
DE U, E. A. LETERKESTO. ODEZWY I ZAWIADOMIENIA. 


Albanio ~- Gvidlibro 
Albumo de l' VIII en Kraków. Luksege eldonita kun 600 fot. 
Ama stelaro » 
An-Ski -- Dibuk. Teatraĵo 
Avsejenko — Fraŭlino Suzano . 
Bałucki — Kuzeto. Komedio en trad. ERAS Grenkamp 
Bonnsels — Solandro j 
Bujwid O. prot — Kvin Dtelĉsoj pri bakterioj I ; 
La aplika de radioj ultraviolaj al sterilizo de ales p 
Bukedo — I. kaj II. Rakontoj de diversnaciaj Saro po 
Butin — Faŭsto. Komentario al la I-parto > 
Cart i Borel — Esperanto w 10 lekcjach 
TO — Esperanto i RE 
Esperantyzm. Wyd. II. 

Boy ARL: — Al mokantoj 
Dreyfus — La vangfrapo 
Fredro —- Consilium facultatis. Komed. trad, Ant: Grabowski 
Grabowski Ant. — Nova Antologio 
Grenkamp-Kornfeld — Krioj de l'koro. Poeziaĵoj. 

— Penseroj, Ledindaj precipe en kursoj 
Grillparzer — La monaĥejo ĉe Sendomir f 
Gryif -- W sprawie nauki języków obcych 
Hebbel — Gyges kaj lia ringo 3 
Hiller — Ho, tiuj fremduloj, opereto . 
Ilustrita Gvidlibro tra Pollando jA YA Gdańsk, eldan Test 

+ E. D. Krak6w 


Jung -- La alla kanto de la amo 
Kant — Al eterna paco 
Kaplan -—- Akordoj esperantaj 
Karinthy —- Morgaŭ matene 


Klucz do Esperanta — Br -ydkie «kaezatka 
Kongreslibro de l' VUL en Krakow. Riĉe ilustrita 


Kriss — Melodoj de l' nokto. Poeziaĵoj | 
Lange -— Libroj de profetoj, ses poemoj; trad. Ant Grabowski 
Lessing — Minna de Barnhelm. ; ) ; ) 


Lippmanù Sprachliche Gutachten 
Malgranda terbiblio 
Mickiewicz -— Improvizacio de Konrad 
Sinjoro Tadeo, trad. Ant. EDO 

Multatuli — Historio de Saidjach kaj Adinda; eld. Ris Tjong, Hie 

Semarang --- Java . š 
Oberrotman kaj Jung -- La lastaj tagoj de D'bonZamenhoî 
Polaj Kristnaskaj Kantoj ; r ; 
Privat — Vivo de Zamenhof 
Prozo el danaj-norvegaj aŭtoroj 
Ramo —- En Svislando : . : i 
Reymont — En fumejo de l' oJ malo trad. D-o K. Bein (Kabe) 
Schmidt — La amkonkurantoj . 
Slowncki -— La patro de pestuloj el El koj trad. Ant, SATA 
Staff --- Atina agordoj, trad. Tuwim 


Ŝapiro — Babiladoj de bonhumora Zamenhofano 
Tatroj kaj Zakopane 
Trochimowski — Kwestja jezyka miedzynarodawego 10 ekz. 
Turno — Kompletny podręcznik Esperanta; wyd. 
—— Wyższy kurs 
Vigny --- La inlervidigo kaj nekonita dialodo 


Wicsenfeld — Galerio de Zamenhof, Kun 18 portretoj 
Wysłouch -— El lando de ruinoj 
Zamenhof, D-o Leono — Mia liro 


Nur antaŭpago. — Por sendkostoj aldonu 104%. 


0.45 
1.10 


Por rekomendita sendaĵo plu 0.50 zł. La sendaĵon nerekomenditan ni ne garantias. 
————————k.___m1111z4zzzz&TT————__—__—_—_————————————————1Ez——£. 


Drukarnia Ludwikn Gronusia i Ski w Krakowie, Stolarska 6. 


